ΙΩΑΝΝΗΣ ΜΕΤΑΞΑΣ Vs ΚΥΡΙΑΚΟΣ ΜΗΤΣΟΤΑΚΗΣ (ΠΑΤΡΙΩΤΕΣ Ή ΠΡΟΔΟΤΕΣ;) - Aetofolia\nΙΩΑΝΝΗΣ ΜΕΤΑΞΑΣ Vs ΚΥΡΙΑΚΟΣ ΜΗΤΣΟΤΑΚΗΣ\n(ΠΑΤΡΙΩΤΕΣ Ή ΠΡΟΔΟΤΕΣ;)\nΟ μηχανισμός λειτουργίας της μνήμης είναι επιλεκτικός. Όσο περισσότερος χρόνος περνά τόσο ωραιοποιημένες είναι οι αναμνήσεις μας. Έτσι είναι συνηθισμένο και απολύτως λογικό ν’ αποδίδουμε μεγαλύτερη αξία σ’ όσα έγιναν στο παρελθόν απ’ αυτά που λαμβάνουν χώρα στο σήμερα ακόμη και αν εμφανίζουν μεγάλες ομοιότητες. Η τελική μας κρίση για το ποιόν κάποιου επηρεάζεται σε μεγάλο βαθμό από το τέλος της ζωής του. Για παράδειγμα ελάχιστοι γνωρίζουν ότι ο Ι. Μεταξάς ήταν από τους καλύτερους (ίσως ο καλύτερος) επιτελικούς αξιωματικούς που είχε η Ελλάδα και ότι είχε αρνηθεί να προσφέρει τις υπηρεσίες του στην Μικρασιατική Εκστρατεία. Αυτό για το οποίο τον θυμούνται όλοι ανεξαιρέτως είναι το υποτιθέμενο «ΟΧΙ» στον πρεσβευτή της Ιταλίας Γκράτσι.\nΈνα «ΟΧΙ» το οποίο ήταν πρωτίστως το «ΟΧΙ» του Βασιλέα Γεωργίου Β’ (γνωστού Αγγλόφιλου) στον οποίο ο Μεταξάς χρωστούσε την πρωθυπουργία του. Το μόνο που έπρεπε να κάνει ο Μεταξάς ήταν μετά την τυπική επίδοση του Ιταλικού τελεσιγράφου απλά να διαπιστώσει ότι «έχουμε πόλεμο». Από την 28η Οκτώβρη 1940 μέχρι σήμερα ελάχιστοι θεωρούν ότι κάποιος Έλληνας Πρωθυπουργός θα μπορούσε να επαναλάβει το «ΟΧΙ». Ειδικά, έναντι των Τούρκων οι οποίοι συνεχώς μας προβοκάρουν απειλώντας ότι θα μας…\nΕξετάζοντας λίγο καλύτερα τις δύο περιόδους και τους αντιπάλους μας θα βρούμε αρκετές ομοιότητες. Κατ’ αρχάς η Ιταλία εκείνης της περιόδου ήταν μια «περιφερειακή δύναμη» η οποία εποφθαλμιούσε τον ρόλο της Μ. Βρετανίας στη Μεσόγειο, όπως ακριβώς θα ήθελε να κάνει η Τουρκία επιβάλλοντας την κυριαρχία της στην Μεσόγειο. Την Μεσόγειο στην οποία κατά το δοκούν δραστηριοποιούνται οι Η.Π.Α. και εσχάτως η Ρωσία. Τότε η Μ. Βρετανία θεωρούσε τη Μεσόγειο κάτι σαν λίμνη της. Τώρα τη θέση της φαίνεται να την παίρνει η Γαλλία, η οποία μέσω της (αερο)ναυτικής της παρουσίας θέλει να υπενθυμίσει σ’ εχθρούς και φίλους τα πάγια συμφέροντα της στη περιοχή. Η βασική διαφορά τότε και τώρα έγκειται στην παρουσία της Ρωσίας (η οποία τότε ήταν σε μετάβαση) και των Η.Π.Α. (η οποία είναι αποτέλεσμα του κυρίαρχου ρόλου της στον Β’ Π.Π.).\nΗ δεύτερη βασική ομοιότητα αφορά στη ρητορική των Μουσολίνι και Ερντογάν. Και οι δύο μοιράζονταν/μοιράζονται «μεγαλο-ιδεατικά» οράματα. Και οι δύο θεωρούσαν/θεωρούν ότι οι χώρες τους ήταν προορισμένες να κυβερνήσουν τις υπόλοιπες και για να το κάνουν αυτό χρειάζονταν τον «ζωτικό χώρο» τους. Και οι δυό τους στήριζαν/στηρίζουν τις αξιώσεις τους στην οικονομική ευρωστία των χωρών τους, ακόμη και αν αυτή ήταν/είναι επιφανειακή και εύθραυστη. Και οι δυό τους στις δημόσιες εμφανίσεις τους έδειχναν/δείχνουν περισσότερο σίγουροι απ’ όσο ήταν/είναι στην πραγματικότητα.\nΗ τρίτη βασική ομοιότητα αφορά στον τρόπο με τον οποίο οι Ι. Μεταξάς και Κυριάκος Μητσοτάκης αντιμετώπισαν τις Ιταλικές και Τουρκικές προκλήσεις. Και οι δύο αντιμετώπισαν/αντιμετωπίζουν τις προκλήσεις μέσω της διπλωματίας προσπαθώντας βασικά να «κερδίσουν χρόνο». Κανείς τους δεν σκέφτηκε/σκέφτεται πως θα έπρεπε/πρέπει να επιλέξει τον δρόμο της σύγκρουσης πριν αυτός να είναι απολύτως απαραίτητος. Κατά διαβολική σύμπτωση τόσο η Ιταλία όσο και η Τουρκία επέλεξαν/επιλέγουν τον Αύγουστο για ν’ αυξήσουν την ένταση στις σχέσεις τους με την Χώρα μας.\n15 Αυγούστου ήταν το 1940 όταν το καμάρι του στόλου μας (μετά τον «Αβέρωφ») τορπιλίστηκε στο λιμάνι της Τήνου. Η Κυβέρνηση Μεταξά θεώρησε σκόπιμο να μην «σηκώσει το γάντι» και ν’ αποδώσει τον τορπιλισμό σε «ξένο υποβρύχιο» αφήνοντας την Ιταλική πρόκληση αναπάντητη. Τον Αύγουστο επέλεξε η Τουρκία να βγάλει βόλτα (μετά συνοδείας) το ORUC REIS. Μια βόλτα την οποία μεθόδευσε έτσι ώστε ν’ ανορθώσει το κλονισμένο από διάφορους παράγοντες ηθικό των Τούρκων. Η βόλτα του ORUC REIS και της συνοδείας του δεν είχε κάποιο απτό αποτέλεσμα. Από κει και πέρα το πως εμφανίζεται αυτή η παράτα είναι ζήτημα προπαγάνδας.\nΟι Ι. Μεταξάς και Κυριάκος Μητσοτάκης αντέδρασαν με τον ίδιο τρόπο στις προκλήσεις που δέχτηκαν. Από την άποψη αυτή κανείς δεν θα έπρεπε να τους κρίνει διαφορετικά. Αν υποθέσουμε ότι ο Μεταξάς «κέρδιζε χρόνο» προετοιμαζόμενος με μυστικό τρόπο για τον επερχόμενο πόλεμο ΔΕΝ έχουμε καμία ένδειξη ότι δεν κάνει το ίδιο ο Κυριάκος Μητσοτάκης. Επιπλέον δεν έχουμε κανένα χειροπιαστό δεδομένο για να «χρίσουμε» τον τελευταίο προδότη με την ίδια ευκολία που για μια αρνητική απάντηση «χρίσαμε» «πατριώτη» τον Μεταξά.\nΑν η εξέλιξη στο Αλβανικό Μέτωπο δεν ήταν αυτή που ήταν η φήμη του Μεταξά δεν θα ήταν η ίδια. Από την άποψη αυτή ο Μεταξάς έχει ένα μεγάλο πλεονέκτημα έναντι οποιουδήποτε άλλου μιας και κανείς δεν θ’ αναγνωρίσει στον Μητσοτάκη (ή όποιον άλλο) φρονιμάδα ή σωφροσύνη αν αυτή δεν συνοδευτεί και από έναν νικηφόρο πόλεμο. Επί της ουσίας ο 15Αύγουστος του 1940 δεν διαφέρει και πολύ από τον φετινό. Μένει να δούμε πως θα μας ξημερώσει η 28η Οκτώβρη.\nΥ.Γ. Πάντως η πολύ μεγάλη τους διαφορά έγκειται στην πολιτική απήχηση των δύο ανδρών. Ο μεν Μεταξάς ως εκφραστής των περιθωριακών στην Ελλάδα Φασιστικών ιδεών δεν ξεπερνούσε τ0 4% (ποσοστά ΣΥ.ΡΙΖ.Α. προ Τσίπρα). Ο δε Μητσοτάκης ως εκπρόσωπος ενός καθιερωμένου «πολιτικού τζακιού» έχει την τύχη τα ποσοστά του να είναι πολύ υψηλότερα.\nΑν, ωστόσο, μια τέτοια σύγκριση σας φαίνεται «άδικη» ίσως θα πρέπει να το ξανασκεφτείτε όταν ψηφίζετε τον «καλύτερο» για ένα άθλημα επιλέγοντας μεταξύ αθλητών που έζησαν σε διαφορετικές δεκαετίες.\nΔιευκρίνηση: Το κείμενο που μόλις διαβάσατε ΔΕΝ αφορά τη σύγκριση (η οποία λόγω διαφορετικών εποχών είναι άτοπη) των δύο ανδρών. Αφορά ΜΟΝΟ βασικά τις ομοιότητες και δευτερευόντως τις διαφορές των καταστάσεων που και οι δύο άνδρες αντιμετώπισαν.\nΠερισσότερα σε αυτή την κατηγορία: « ΟΙ «ΠΑΝΤΑΧΟΥ ΠΑΡΟΝΤΕΣ» ΣΑΣ ΑΠΟΚΑΛΥΠΤΟΥΝ ΤΟΝ ΠΑΙΚΤΗ ΠΟΥ ΘΑ «ΞΕΚΛΕΙΔΩΝΕΙ» ΤΙΣ ΑΝΤΙΠΑΛΕΣ ΑΜΥΝΕΣ (ΤΟ ΕΚΑΝΕ ΠΑΛΙ ΤΟ ΘΑΥΜΑ ΤΗΣ Η EMPIRE)\tΒΑΓΓΕΛΑ ΓΕΡΑ Η ΝΟΤΙΓΧΑΜ ΣΟΥ ΤΡΩΕΙ ΤΑ ΛΕΦΤΑ (ΑΛΛΗ ΜΙΑ ΑΠΟΤΥΧΗΜΕΝΗ ΧΡΟΝΙΑ ΓΙΑ ΤΗΝ ΑΓΓΛΙΚΗ ΕΠΕΝΔΥΣΗ) »\nΒρίσκεστε εδώ: Αρχική Κείμενα Παρατηρητηρίου ΙΩΑΝΝΗΣ ΜΕΤΑΞΑΣ Vs ΚΥΡΙΑΚΟΣ ΜΗΤΣΟΤΑΚΗΣ (ΠΑΤΡΙΩΤΕΣ Ή ΠΡΟΔΟΤΕΣ;)


Νέα αρχή με θετικές σκέψεις!\nBy Akos-lifeDecember 27, 2016 No Comments\n– Μία βασική παράμετρος, είναι η ζωή μας να έχει νόημα. Διαφορετικό για τον καθένα, η ύπαρξή του ωστόσο είναι απαραίτητη για να είμαστε ισορροπημένοι και ικανοποιημένοι. Όλα είναι καλύτερα όταν έχουμε ένα σκοπό στη ζωή ή στην εργασία μας, αξίες με τις οποίες να πορευόμαστε, αλλά και αίσθηση της προσωπικής μας αξίας.\n– Την ψυχική αντοχή μας, δηλ. την ικανότητά μας να αντιμετωπίζουμε αποτελεσματικά τις αντιξοότητες της ζωής, ενισχύουν οι διαπροσωπικές σχέσεις μας. Η αγάπη που εισπράττουμε και δίνουμε αντίστοιχα, μειώνει την πίεση και τον πόνο ενώ τονώνει το ανοσοποιητικό μας ισχυροποιώντας τον αυτοσεβασμό μας.\n– Εστιάζουμε μονίμως σε μελλοντικούς στόχους και χάνουμε το σήμερα, το τώρα. Πρέπει να έχουμε την ικανότητα να χαιρόμαστε με τα μικρά πράγματα που μας συμβαίνουν και να μην τα προσπερνούμε. Με λίγα λόγια να αισθανόμαστε ευγνώμονες και να μην παραβλέπουμε όσα καλά έχουμε.\n– Απομακρυνόμαστε από ανθρώπους που σκέφτονται αρνητικά. Τα συναισθήματα -θετικά και αρνητικά- είναι αποδεδειγμένα μεταδοτικά.\n– Γυμναζόμαστε. Η άσκηση συμβάλλει στην ψυχοσωματική υγεία.\n– Εξασκούμαστε στο να πλάθουμε με τη φαντασία μας ευχάριστες εικόνες που μας ηρεμούν ή να ανακαλούμε θετικές εμπειρίες που βιώσαμε και ενισχύουν την αυτοπεποίθησή μας. Κάθε βράδυ μπορούμε να καταγράφουμε τρία πράγματα για τα οποία είμαστε ευγνώμονες.\n– Επιλέγουμε δραστηριότητες που μας προκαλούν ευχαρίστηση και φροντίζουμε μέσα στην εβδομάδα να βρίσκουμε το χρόνο να ασχοληθούμε με αυτές. Μπορούμε να βρούμε ελεύθερο χρόνο στην καθημερινότητά μας, αρκεί να το θελήσουμε!\n– Όσο πιο κοινωνικοποιημένοι είναι οι άνθρωποι τόσο πιο υγιής είναι ο εγκέφαλος τους, όπως έχουν αποδείξει επιστημονικές έρευνες. Ο αλτρουισμός που εκφράζεται μέσα από τον εθελοντισμό σύμφωνα με τις ίδιες έρευνες αυξάνει την ικανοποίησή μας για τη ζωή και ωφελεί την υγεία μας! Μία καλή πράξη καθημερινά κάνει τη μέρα μας καλύτερη! Ξεκινήστε με τις σακούλες της ηλικιωμένης γειτόνισσας σας.\n– Μία εξαιρετική άσκηση για τους πνεύμονες είναι το γέλιο. Το δυνατό γέλιο όχι μόνο είναι ισχυρό αντικαταθλιπτικό που ενισχύει το ανοσοποιητικό σύστημα αλλά αποτελεί και ήπιας μορφής αεροβική άσκηση με προφανή οφέλη.\nPrevious PostΟδηγός για καλές γιορτές!\nNext PostΣτις γιορτές μείνετε μακριά από δυσάρεστες εκπλήξεις!


Ο Επίκουρος μας συμβουλεύει να μην αναβάλουμε την ευτυχία μας και λέει ότι η ευχαρίστηση είναι το Α και το Ω μιας καλής ζωής, το σημείο αναφοράς μας σε όλες τις επιλογές και τις αποφυγές μας. Ακολουθούν μερικές ιδέες για το πώς να ζείτε ευχάριστα στην περίοδο του κοροναϊού. Οι απολαύσεις της ζωής εντός της εστίας Πάνω από έναν αιώνα πριν, κατά την έναρξη της πανδημίας του 1918, η πόλη της Φιλαδέλφειας στην Πενσυλβάνια, αποφάσισε να μην ακυρώσει μια παρέλαση που είχε προγραμματιστεί για τις 28 Σεπτεμβρίου για να βοηθήσει στη χρηματοδότηση του Πρώτου Παγκοσμίου Πολέμου. Εκείνη την περίοδο όλοι πίστευαν ότι η «Ισπανική γρίπη» ήταν κυρίως πρόβλημα της Ισπανίας. Μέχρι την 1η Οκτωβρίου, το Πανεπιστήμιο της Πενσυλβάνια είχε πάνω από 600 αναφορές για νέες περιπτώσεις και εντός 6 μηνών 16.000 άνθρωποι είχαν πεθάνει εκεί. Η Ισπανική γρίπη πιστεύεται ότι σκότωσε περίπου 50 εκατομμύρια ανθρώπους συνολικά. Το Saint Louis, στο Μιζούρι, από την άλλη, απαγόρευσε τις παρελάσεις και ακολούθησε αυστηρά πρωτόκολλα καραντίνας και είχε μόνο περίπου 600 θανάτους. Μετά το τέλος του Πρώτου Παγκοσμίου Πολέμου, η Ιρλανδία φιλοξένησε τεράστιους εορτασμούς, μετά τις οποίες πολλαπλασιάστηκαν τα περιστατικά και οι θάνατοι από Ισπανική γρίπη, δείχνοντας ξανά τη σημασία της κοινωνικής απόστασης κατά τη διάρκεια των επιδημιών. Δεδομένου ότι σε αυτούς τους καιρούς πρέπει να αποφύγουμε την επαφή, πρέπει να επικεντρωθούμε στις απολαύσεις της ιδιωτικής ζωής και να κάνουμε το σπίτι μας καταφύγιο γαλήνης. Αυτές είναι στιγμές για να αξιοποιήσετε στο έπακρο τις εντός της εστίας απολαύσεις. Μπορούμε να διαβάσουμε ή να γράψουμε στο περιοδικό μας, ή να ασχοληθούμε με άλλες ιδιωτικές απολαύσεις και χόμπι που άλλες φορές βρίσκουμε εύκολες δικαιολογίες για να απορρίψουμε ή επειδή είμαστε πολύ αδρανείς. Μπορούμε να παρακολουθήσουμε ταινίες (ή να παρακολουθήσουμε τις αγαπημένες μας εκπομπές) μόνοι μας στο σπίτι ή – ακόμα καλύτερα – ουσιαστικά με τους αγαπημένους ή τους φίλους μας, και να μαγειρέψουμε και να φάμε στο σπίτι. Η έρευνα δείχνει ότι η απομόνωση είναι παράγοντας κινδύνου ισοδύναμη με την παχυσαρκία και το κάπνισμα, επομένως η σύνδεση με γνωστά πρόσωπα από καιρό σε καιρό (μέσω κοινωνικών μέσων, εάν δεν υπάρχει άλλος τρόπος) είναι σημαντική. Πρέπει να αφιερώσουμε λίγο χρόνο για να επικεντρωθούμε σε δραστηριότητες που σχετίζονται με την υγιεινή – για παράδειγμα, πρέπει να διατηρούμε όλες τις επιφάνειες των σπιτιών και των χώρων εργασίας μας καθαρές με απολυμαντικά – και να κάνουμε αυτές τις δραστηριότητες ευχάριστες. Μου αρέσει να παίζω ζωντανή μουσική όταν καθαρίζω. Άλλοι που θέλουν να ασκήσουν τον Επικουρισμό κατά τη διάρκεια αυτών των περιπτώσεων μπορούν να επιλέξουν τα αφρόλουτρα ή άλλα για να χτίσουν ευχάριστο τρόπο ζωής τους γύρω από δραστηριότητες υγιεινής. Οι απολαύσεις της μελέτης της φιλοσοφίας Το να αφιερώνουμε τον εαυτό μας στην ανάγνωση και να σκεφτόμαστε ευχάριστα πράγματα είναι ένας τρόπος εμφύτευσης ενός σχεδόν συνεχούς ευχάριστου συναισθήματος μέσα μας.— Ζυλιέν Οφρέ ντε Λα Μετρί, στο «Ομιλία για την ευτυχία» ή το «Anti-Seneca» [πραγματεία για την ευτυχισμένη ζωή από τον Σενέκα, με σχόλια μεταφραστή για το ίδιο θέμα]. Μπορούμε να απαλλαγούμε από κάθε παρατεταμένο φόβο των θεών και του θανάτου μέσω της μελέτης της φύσης και της φιλοσοφίας. Ο Επίκουρος συμβούλεψε τους μαθητές του να μελετούν τόσο μόνοι τους όσο και με άλλους και δίδασκε ότι, με τη μελέτη της φιλοσοφίας, η απόλαυση και η μάθηση έρχονται ταυτόχρονα. Υπάρχει η απόλαυση που παίρνουμε από τις φιλίες που σχηματίζουμε ενώ μελετάμε και μαθαίνουμε μαζί με άλλους, και φυσικά υπάρχουν οι λογοτεχνικές απολαύσεις που ανέφερε ο Λα Μετρί. Εκτός από τα γραπτά του Επίκουρου και του Φιλόδημου, είμαστε τυχεροί που έχουμε το «Λίγες μέρες στην Αθήνα» – ένα κλασσικό επικούρειο έργο στην αγγλική γλώσσα που γράφτηκε από τον Frances Wright, του οποίου ο μέντορας ήταν ο Τόμας Τζέφερσον. Στη συνέχεια, υπάρχει το υπέροχο επικό ποίημα του Λουκρήτιου, «De Rerum Natura» (Περί της φύσεως των πραγμάτων), το πιο κοντινό πράγμα σε μια επικούρεια Βίβλο που έχει διασωθεί. Είναι η πληρέστερη πραγματεία της Επικούρειας φυσικής, της ανθρωπολογίας και της επιστημολογίας από την αρχαιότητα που έχει επιβιώσει μέχρι σήμερα. Σε ένα απόσπασμα, ο Λουκρήτιος αφηγείται τη θρησκευτική θυσία της Ιφιγένειας στους θεούς λόγω του δεισιδαιμονικού φόβου με το συμπέρασμα: «Tantum religio potuit suadere malorum!» («Σε τέτοιες κακές πράξεις πείθει η θρησκεία»). Αυτό το απόσπασμα έχει γίνει ένα συχνά χρησιμοποιούμενο αντι – παράδειγμα μιμητικής συμπεριφοράς και σχολιάζεται μεταξύ των σύγχρονων Επικούρειων που θέλουν να τονίσουν τις αστοχίες της θρησκείας και στην εποχή μας. Χρησιμοποιείται κάθε φορά που λαμβάνει χώρα μια τρομοκρατική πράξη ή κάποιο άλλο κακό που εμπνέεται από τη θρησκεία. Το επεισόδιο με την Ιφιγένεια θυμίζει τι συμβαίνει όταν οι ποιμένες βασίζονται στη θεραπεία μέσω πίστης και όχι στην πραγματική επιστήμη, όταν μέλη ορισμένων προτεσταντικών αιρέσεων απορρίπτουν τις μεταγγίσεις αίματος για τα δικά τους παιδιά λόγω των πεποιθήσεών τους για την υπερφυσική δύναμη του αίματος ή όταν οι γονείς κρατούν τα παιδιά τους μακριά από τους εμβολιασμούς επειδή αμφισβητούν επιστημονικές πληροφορίες – συνήθως από σεβασμό στη θρησκεία. Όταν ένα αθώο παιδί ή άλλα αθώα θύματα θυσιάζονται για το τίποτα, η ζωή χάνεται, και όμως οι θεοί παραμένουν κωφοί στις κραυγές των θνητών και η φύση συνεχίζει την πορεία της. Εκτός αν εμείς – στους ρόλους μας ως φιλόσοφοι – συχνά σχολιάζουμε και προσφέρουμε ειλικρινή κριτική στο κοινό για αυτά τα προβλήματα, δεν υπάρχει καμία ευκαιρία για ηθική και πνευματική ανάπτυξη για κανέναν. Ο Λουκρήτιος ξεκινά το ποίημά του επαινώντας την Αφροδίτη, τη «Μεγάλη Μητέρα» που είναι επίσης μια ποιητική μεταφορά τόσο για την ευχαρίστηση όσο και για την ύλη που δημιουργεί όλα τα πράγματα, και τελειώνει το ποίημα συζητώντας για το θάνατο και περιγράφοντας με ρεαλιστικές λεπτομέρειες τη θανατηφόρα πανδημία που έπληξε την Αθήνα κατά τη διάρκεια του 2ου έτους του Πελοποννησιακού Πολέμου. Το «Περί της φύσεως των πραγμάτων χωρίζεται σε έξι βιβλία. Στο τρίτο, ο Λουκρήτιος συζητά πως δεν πρέπει να φοβόμαστε την κόλαση και πως η ψυχή είναι φυσική, ενσωματωμένη στο σώμα και ως εκ τούτου θνητή μαζί με τη σάρκα. Αργότερα σε αυτό το κεφάλαιο κοροϊδεύει την πίστη στη μετενσάρκωση και βρίσκει διασκεδαστική την ιδέα ότι οι ψυχές περιμένουν στη σειρά – κρατώντας εισιτήρια σε αυτήν την υπέροχη παράσταση που παίζεται στον πλανήτη Γη – για να ενσαρκωθούν. Υποστηρίζει ότι η αιωνιότητα μετά το θάνατο είναι συγκρίσιμη με την εποχή πριν από τη γέννηση, της οποίας δεν έχουμε καμία μνήμη επειδή δεν υπήρχε. Εξηγεί πως είναι απαραίτητη η ανακύκλωση όλων των ατομικών σωματιδίων του σώματός μας για την παραγωγή των σωμάτων άλλων αισθανόμενων όντων και μη αισθανόμενων πραγμάτων, και συγκρίνει το θάνατο με ένα όνειρο από το οποίο δεν ξυπνάμε ποτέ. Στο τέλος, δεν υπάρχει τίποτα να φοβηθείτε. Δεν είμαστε εκεί για να ζήσουμε τίποτα. Όσον αφορά τις ανησυχίες μας σχετικά με το πώς θα διαχειριστούν άλλοι που μας αγαπούν (το θάνατό μας) ή που μπορεί να εξαρτώνται από εμάς, αφού έχουμε φύγει, μας λέει ότι αυτό είναι ένα εύλογο άγχος. Πρέπει να έχουμε κατά νου ό,τι είναι στις δυνατότητές ελέγχου μας (βεβαιωθείτε ότι υπάρχουν βοηθητικά και δευτερεύοντα (κοινωνικά) δίκτυα βοήθειας και ότι υπάρχει διαθήκη) και ότι πρέπει να διοχετεύουμε το άγχος μας στην ενίσχυση της αυτάρκειας και των κοινωνικών δικτύων μας προς χάρη των αγαπημένων μας. Σε περιόδους που μας υπενθυμίζουν το θάνατο, είναι επίσης φυσικό να μιλάμε πιο συχνά με την οικογένειά μας, να συγχωρούμε ή να ζητάμε συγχώρεση και επίσης να κλείνουμε θέματα που παραμένουν εκκρεμή με τα αγαπημένα μας πρόσωπα. Τέλος, σε ένα απόσπασμα του ποιήματος που μοιάζει αποκαλυπτικό και δείχνει τη δύναμη της τέχνης για να καταστήσει τη ζωή ουσιαστική, ο Λουκρήτιος προσωποποιεί τη φύση ως μούσα του και τοποθετεί εμπνευσμένα λόγια στα χείλη της: η φύση εμφανίζεται και συμβουλεύει τους θνητούς να είναι ευγνώμονες για τις ώρες και τη ζωή που είχαν την καλή τύχη να απολαύσουν. Μας λέει ότι στο τέλος της ζωής μας, πρέπει να είμαστε προετοιμασμένοι να αφήσουμε αυτόν τον κόσμο ως επισκέπτες που είναι ικανοποιημένοι αφού έχουν απολαύσει όλες τις ανέσεις και τις λιχουδιές που έκανε εύκολα διαθέσιμες στο συμπόσιο της η ίδια η ζωή. Βρίσκουμε επιπλέον παρηγοριά και διδασκαλίες στη σύντομη επιστολή του Επικούρου προς τον Μενοικέα σχετικά με τον φόβο του θανάτου και τον φόβο της ασθένειας και του πόνου, που σχετίζονται με αυτές τις εποχές πανδημίας. Λέει ότι η φύση θέτει όρια σε όλους τους πόνους μας και ότι επειδή ο θάνατος είναι μη – συναίσθημα, ο μόνος τρόπος με τον οποίο μας κάνει να υποφέρουμε είναι να περιμένουμε κάτι που πραγματικά δεν θα είμαστε εκεί για να ζήσουμε. Οι απολαύσεις της Αταραξίας Η πιο σταθερή απόλαυση που μπορούμε να καλλιεργήσουμε είναι να διατηρούμε μια ευχάριστη διάθεση. Οι αρχαίοι Έλληνες φιλόσοφοι χρησιμοποίησαν τη λέξη «αταραξία» για το ηθικό τους ιδανικό για ένα ευχάριστο συναίσθημα ηρεμίας. Δεν χρειάζεται να αποφεύγουμε τις ειδήσεις, αν και είναι συχνά χρήσιμο να μειώσουμε την χρήση ειδησεογραφικών μέσων για χάρη της ηρεμίας. Είναι ακατάλληλο να πανικοβάλλεστε. Ο φόβος τείνει να υπερβάλλει τα κακά που μπορεί, ή όχι, να έρθουν. Μας παγώνει και μας εμποδίζει να προβούμε σε κατάλληλες ενέργειες, εάν είναι απαραίτητο. Ο Επίκουρος μας δίδαξε ότι ο θάνατος δεν είναι τίποτα για εμάς. Όσο ζούμε, πρέπει να ενδιαφερόμαστε για την ποιότητα της ζωής μας και τις ζωές αυτών που αγαπάμε. Η ανθρωπότητα έχει αντιμετωπίσει μαζικές επιδημίες ασθενειών: προέκυψε μια νέα ασθένεια από την επαφή με ζώα για τα οποία το είδος μας δεν έχει εξελιχθεί σε φυσικές άμυνες και χρειάζεται λίγο χρόνο για να προσαρμοστεί το ανοσοποιητικό μας σύστημα (και, σε πιο σύγχρονες εποχές, για να αναπτυχθεί κατάλληλο εμβόλιο που θα βοηθήσει). Οι επιστήμονες μελετούν ακόμα τους τρόπους με τους οποίους ο Μαύρος Θάνατος άλλαξε τη γενετική σύνθεση και τις φυσικές άμυνες των σύγχρονων ανθρώπων. Η ίδια η φύση μας διδάσκει πώς να αποφεύγουμε και να ανταποκρινόμαστε σε ασθένειες: νιώθουμε αηδία όταν μυρίζουμε κάτι βρώμικο που μάλλον πρέπει να αποφύγουμε και έχουμε πολλά άλλα αντανακλαστικά που μας βοηθούν να επιβιώσουμε. Η Φύση μας έδωσε επίσης την ικανότητα ευχαρίστησης ως οδηγό για να μας βοηθήσει να γνωρίζουμε τι είναι άξια επιλογής και τον πόνο ως οδηγό για το τι αξίζει την αποφυγή. Αν μελετήσουμε την Επικούρεια φιλοσοφία και χρησιμοποιήσουμε τις ικανότητές μας, μπορούμε να μάθουμε, ή τουλάχιστον να προσπαθήσουμε, να ζούμε πιο ευχάριστα εν μέσω των ταλαιπωριών και των προκλήσεων που θέτει η τρέχουσα υγειονομική κρίση.


Κανονικά θα διεξαχθεί το RODOS CUP 2015\nΠΟΛΛΑΠΛΑ ΤΑ ΟΦΕΛΗ ΓΙΑ ΤΗΝ ΤΟΠΙΚΗ ΟΙΚΟΝΟΜΙΑ ΚΑΙ ΤΟΝ ΤΟΥΡΙΣΜΟ ΤΩΝ ΝΗΣΙΩΝ ΜΑΣ\nTo RODOS CUP 2015, θα διοργανωθεί φέτος για 19η συνεχή χρονιά, από 18 έως 24 Ιουλίου. Πρόκειται για ένα διεθνές αθλητικό γεγονός το οποίο διοργανώνει ο Αθλητικός Σύλλογος Ιστιοπλόων Ανοικτής Θάλασσας Ρόδου, που έχει γίνει θεσμός και συγκεντρώνει ιστιοπλόους από πολλές ξένες χώρες. Πολλοί είναι οι ιστιοπλόοι που λαμβάνουν μέρος στον αγώνα κάθε χρόνο και έχουν αναπτύξει με τα νησιά μας αλλά και με τη χώρα μας στενές σχέσεις. Ήδη οι συμμετοχές των σκαφών που θα λάβουν μέρος έχουν φτάσει ήδη τις 60. Από αυτές, οι 54 είναι από ξένες χώρες, κυρίως από την Ρωσία, το Ισραήλ και την Τουρκία. Αντίθετα στον αγώνα αναμένεται να λάβουν μέρος ελάχιστα ελληνικά πληρώματα λόγω της τρέχουσας οικονομικής και πολιτικής συγκυρίας.\nΟ αγώνας φέτος θα ξεκινήσει από την Κω και με ενδιάμεσους σταθμούς την Τήλο και την Σύμη θα καταλήξει στη Ρόδο. Συνολικά, όπως κάθε έτος, στον αγώνα αναμένεται να λάβουν μέρος περίπου 500 ιστιοπλόοι, από τους οποίους οι 450 περίπου είναι ξένοι συμμετέχοντες, υψηλού οικονομικού επιπέδου. Για μια εβδομάδα, οι ιστιοπλόοι αυτοί θα έχουν την ευκαιρία να περιηγηθούν στα τέσσερα αυτά νησιά της Δωδεκανήσου.\nΌπως εύκολα καταλαβαίνει κανείς, η τόνωση της οικονομίας λόγω του αγώνα στις επιχειρήσεις των μικρών νησιών θα είναι σημαντική, ειδικά τις μέρες αυτές που τα μηνύματα για τον τουρισμό των νησιών μας δεν είναι ιδιαίτερα ενθαρρυντικά. Εστιατόρια, μικρά παντοπωλεία, καφενεία, καφετέριες, καταστήματα ναυτιλιακών, περίπτερα και γενικά όλες οι μικρές επιχειρήσεις των νησιών θα επωφεληθούν σημαντικά από τον αγώνα.\nΟ Αθλητικός Σύλλογος Ιστιοπλόων Ανοικτής Θάλασσας Ρόδου, είναι ένας σύλλογος που μάχεται χρόνια για την ανάπτυξη του θαλάσσιου τουρισμού στα νησιά μας, ενισχύοντας την τοπική οικονομία και τον τουρισμό της χώρας μας. Οι δύσκολες ώρες που περνά η χώρα μας έχουν προβληματίσει έντονα το Διοικητικό Συμβούλιο, όπως και το σύνολο των μελών του που κάθε χρόνο συμμετέχουν στη διοργάνωση. Όμως παρά το βαρύ κλίμα και υπολογίζοντας τον θετικό αντίκτυπο που έχει κάθε χρόνο ο διεθνής ιστιοπλοϊκός αγώνας RODOS CUP για την τοπική οικονομία, και αναλογιζόμενοι την ευθύνη απέναντι στα 60 περίπου ξένα πληρώματα που θα συμμετάσχουν φέτος, αποφασίσθηκε να καταβληθεί η μεγαλύτερη δυνατή προσπάθεια υπερβάλλοντας εαυτούς, ούτως ώστε και η φετινή διοργάνωση να μην υπολείπεται σε τίποτα από τις πετυχημένες προηγούμενες, που είχαν σαν αποτέλεσμα να γίνει αυτός αγώνας η πρώτη ιστιοπλοϊκή διοργάνωση στην Ελλάδα σε ξένες συμμετοχές και ένας από τους μεγαλύτερους αγώνες στην ανατολική Μεσόγειο.\nΕλπίζουμε όλοι ότι το επόμενο καλοκαίρι, το 20ο RODOS CUP να διοργανωθεί υπό άλλες – καλύτερες συνθήκες.\nKanonika tha dieksaxthei to RODOS CUP 2015 Κανονικά θα διεξαχθεί το RODOS CUP 2015 ΠΟΛΛΑΠΛΑ ΤΑ ΟΦΕΛΗ ΓΙΑ ΤΗΝ ΤΟΠΙΚΗ ΟΙΚΟΝΟΜΙΑ ΚΑΙ ΤΟΝ ΤΟΥΡΙΣΜΟ ΤΩΝ ΝΗΣΙΩΝ ΜΑΣ 2015-07-10


Καταγγελίες σε Επιτρόπους από τη μάνα του μαθητή που σχεδίαζε επίθεση σε σχολείο – 24h.com.cy\nΚαταγγελίες σε Επιτρόπους από τη μάνα του μαθητή που σχεδίαζε επίθεση σε σχολείο\nΔύο αναφορές στην Επίτροπο Προστασίας των Δικαιωμάτων του Παιδιού και στην Επίτροπο Προστασίας Δεδομένων Προσωπικού Χαρακτήρα υπέβαλε σήμερα η μητέρα του αλλοδαπού μαθητή που καταγγέλθηκε χθες ενώπιον της Ad Hoc Κοινοβουλευτικής Επιτροπής για το Δημογραφικό από τον Πρόεδρο του Συνδέσμου Γονέων του Περιφερειακού Γυμνασίου Κοκκινοτριμιθιάς Πόλυ Πολυκάρπου, ότι τον περασμένο Νοέμβριο σχεδίασε ένοπλη επίθεση στο εκπαιδευτήριο.\nΜιλώντας στην εκπομπή Alpha Ενημέρωση, η Επίτροπος Προστασίας Δικαιωμάτων του Παιδιού Δέσπω Μιχαηλίδου τόνισε ότι τέτοιες αναφορές δημιουργούν “ρεύμα υποβόσκοντος ρατσισμού”, αφού το περιστατικό θεωρήθηκε λήξαν από τις Αρχές που διερεύνησαν την υπόθεση και δεν εντόπισαν οτιδήποτε.\n“Πρόκειται για ένα παιδί εφηβικής ηλικίας, που θα μπορούσε να είναι ένα οποιοδήποτε παιδί. Είτε με μεταναστευτική βιογραφία, είτε Κυπριόπουλο. Μιλάμε για ένα έφηβο. Το να δημιουργηθεί με την αναφορά του Προέδρου του Γυμνασίου Κοκκινοτριμιθιάς και να εντοπιστεί το πρόβλημα σε ένα μεμονωμένο γεγονός, που προκαλεί ανησυχία ως εκ της φύσης του, αντιλαμβάνεστε ότι ξεφεύγουμε από το πρόβλημα αυτό καθ εαυτό. Ότι υπάρχει πρόβλημα λόγω του υπερπληθυσμού του Πουρνάρα είναι γεγονός. Το θέμα είναι τι κάνουμε για να έχουμε στο σχολείο, από τα παιδιά και τους γονείς, ομαλή ένταξη στην κοινότητα. Είναι κάτι που συνεχώς παραβλέπουμε και με το να επανερχόμαστε δημιουργούμε φοβικό κλίμα.”\nΗ κυρία Μιχαηλίδου υπογράμμισε ότι οι εμπλεκόμενοι φορείς κάνουν λόγο για αύξηση της εγκληματικότητας στην περιοχή της Κοκκινοτριμιθιάς, την ώρα που σε ολόκληρη την Κύπρο καταγράφονται ανάλογα φαινόμενα. Διατύπωσε επίσης ερωτήματα για το θέμα, όπως:\nΤι έκανε ο Πρόεδρος του Συνδέσμου Γονέων;\nΤι έκανε η σχολική κοινότητα για το πρόβλημα αυτό;\nΑποτάθηκαν στο Υπουργείο Παιδείας για στήριξη και επιμόρφωση εκπαιδευτικών και μαθητών;\nΤι κάνει η κοινότητα Κοκκινοτριμιθιάς;\n“Χρειάζεται στήριξη και αυτό είναι θέμα του Υπουργείο Παιδείας. Χρειάζεται ενδυνάμωση και αυτό είναι θέμα του Υπουργείου Εσωτερικών, να στηρίξει την κοινότητα και να εντοπίσει τα προβλήματα. Να καθυσηχαστούν οι κάτοικοι και να καλλιεργήσουμε κουλτούρα αποδοχής.”\nΗ Επίτροπος Προστασίας Δικαιωμάτων του Παιδιού πρόκειται να αποστείλει επιστολές στα εμπλεκόμενα Υπουργεία και φορείς για την κατάσταση, ενώ σημείωσε ότι το πρόβλημα δεν εστιάζεται στην αστυνόμευση της περιοχής, αλλά στην έλλειψη δομών, εγκαταστάσεων και διαχείρισης των ανθρώπων”\n“Ούτε τους μετανάστες μπορούμε να εξορίσουμε, ούτε τους κατοίκους να μετακινήσουμε. Άρα πρέπει να υπάρξουν συζητήσεις, διαμεσολάβηση μεταξύ των αρμοδίων για να ακούσουν τα προβλήματα. Ρωτούν για την αστυνόμευση και εάν τιμωρήθηκε αυτό το παιδί. Το θέμα είναι να δούμε τι τον οδήγησε να κάνει αυτές τις σκέψεις και να φτάσει μέχρι τους χάρτες ή δεν ξέρω και γω τι άλλο.”\nΗ κυρία Μιχαηλίδου ανέφερε ότι η ριζοσπαστικοποίηση των παιδιών μεταναστών γίνεται όταν “αφήνονται στην τύχη τους και στο έλεος τους” και όχι όταν βοηθούνται να ενταχθούν στην σχολική κοινότητα και την κοινωνία.


Στεφανία Μαρατσινεάνου: Το Google Doodle για την πρωτοπόρο φυσικό - NEWS GR\nΣτεφανία Μαρατσινεάνου: Το Google Doodle για την πρωτοπόρο φυσικό\nΗ Στεφανία Μαρατσινεάνου ήταν μια από τις πρωτοπόρες γυναίκες στην ανακάλυψη και την έρευνα της ραδιενέργειας. Το σημερινό Google Doodle γιορτάζει τα 140α γενέθλια της φυσικού από τη Ρουμανία.\nΗ Μαρατσινεάνου αποφοίτησε με πτυχίο φυσικής και χημικής επιστήμης το 1910, ξεκινώντας την καριέρα της ως δασκάλα στο Κεντρικό Σχολείο Θηλέων στο Βουκουρέστι. Ενώ εκεί, η Μαρατσινεάνου κέρδισε υποτροφία από το Υπουργείο Επιστημών της Ρουμανίας. Αποφάσισε να ακολουθήσει μεταπτυχιακή έρευνα στο Radium Institute στο Παρίσι.\nΤο Ινστιτούτο Ραδίου έγινε γρήγορα ένα παγκόσμιο κέντρο για τη μελέτη της ραδιενέργειας υπό την καθοδήγηση της φυσικού Μαρί Κιουρί. Η Μαρατσινεάνου άρχισε να εργάζεται για τη διδακτορική της διατριβή για το πολώνιο, ένα στοιχείο που ανακάλυψε η Κιουρί.\nΚατά τη διάρκεια της έρευνάς της για τον χρόνο ημιζωής του πολωνίου, η Μαρατσινεάνου παρατήρησε ότι ο χρόνος ημιζωής φαινόταν να εξαρτάται από τον τύπο του μετάλλου στο οποίο τοποθετήθηκε. Αυτό την έκανε να αναρωτηθεί εάν οι ακτίνες άλφα από το πολώνιο είχαν μεταφέρει μερικά άτομα του μετάλλου σε ραδιενεργά ισότοπα.\nΗ έρευνά της οδήγησε σε αυτό που είναι πιθανότατα το πρώτο παράδειγμα τεχνητής ραδιενέργειας.\nΗ Μαρατσινεάνου γράφτηκε στο Πανεπιστήμιο της Σορβόννης στο Παρίσι για να τελειώσει το διδακτορικό της στη φυσική, το οποίο απέκτησε σε μόλις δύο χρόνια! Αφού εργάστηκε για τέσσερα χρόνια στο Αστρονομικό Παρατηρητήριο στο Meudon, επέστρεψε στη Ρουμανία και ίδρυσε το πρώτο εργαστήριο της πατρίδας της για τη μελέτη της Ραδιενέργειας.\nΗ Μαρατσινεάνου αφιέρωσε το χρόνο της στην έρευνα για την τεχνητή βροχή, η οποία περιελάμβανε ένα ταξίδι στην Αλγερία για να δοκιμάσει τα αποτελέσματά της. Μελέτησε επίσης τη σχέση μεταξύ σεισμών και βροχοπτώσεων, γίνεται η πρώτη που ανέφερε ότι υπάρχει σημαντική αύξηση της ραδιενέργειας στο επίκεντρο που οδηγεί σε σεισμό.\nΤο 1935, η Irène Currie, κόρη της Marie Curie, και ο σύζυγός της έλαβαν ένα κοινό βραβείο Νόμπελ για την ανακάλυψη της τεχνητής ραδιενέργειας. Η Μαρατσινεάνου δεν αμφισβήτησε το βραβείο Νόμπελ, αλλά ζήτησε να αναγνωριστεί ο ρόλος της στην ανακάλυψη. Το έργο της Μαρατσινεάνου αναγνωρίστηκε από την Ακαδημία Επιστημών της Ρουμανίας το 1936, όπου εξελέγη για να υπηρετήσει ως Διευθύντρια Έρευνας, αλλά ποτέ δεν έλαβε παγκόσμια αναγνώριση για την ανακάλυψη.\nΤο Μουσείο Κιουρί στο Παρίσι περιέχει το αρχικό χημικό εργαστήριο στο Ινστιτούτο Ραδίου, όπου δούλευε η Μαρατσινεάνου . Το σημερινό Doodle τιμά τα 140ά γενέθλια της Στεφανία Μαρατσινεάνου και αποτίει φόρο τιμής στην κληρονομιά της.\nΤα google doodle δημιουργούνται από τη Google για να γιορτάσουν γεγονότα, επετείους και γενέθλια καλλιτεχνών, επιστημόνων, μουσικών και άλλων ξεχωριστών προσωπικοτήτων.\nPrevious Ο Ντράγκι επιμένει στο πλαφόν για την τιμή του φυσικού αερίου\nNext Ουκρανία: Υπόσχεση χωρίς αντίκρισμα η ιδιότητα υποψηφίου μέλους ΕΕ;


Αντιτορπιλικό ΛΕΩΝ - To Πείραμα της Φιλαδέλφειας! (ΒΙΝΤΕΟ) - Ειδήσεις από την Ελλάδα και τον Κόσμο ! ΜΑΚΕΔΟΝΙΑ ΕΙΝΑΙ ΕΛΛΑΣ, MACEDONIA IS GREECE IS HELLAS\nΑρχική Πολιτισμός Ιστορία Αντιτορπιλικό ΛΕΩΝ – To Πείραμα της Φιλαδέλφειας! (ΒΙΝΤΕΟ)\nΑντιτορπιλικό ΛΕΩΝ – To Πείραμα της Φιλαδέλφειας! (ΒΙΝΤΕΟ)\nΣτο βίντεο μία από τις πολλές θεωρίες:\nΠροηγούμενο άρθρο«Κρακ» στον αυχένα: Δείτε τι συμβαίνει- Παρενέργειες και ασκήσεις!\nΕπόμενο άρθροΠαγκόσμια Ημέρα Εγκεφαλικού: Πρώιμα σημάδια – Τι πρέπει να κάνετε;\nΟ ΣΥΡΙΖΑ είχε να πληρώσει την ΔΕΗ 3 χρόνια-Άφησε χρέος 22.000...\nΗ ζωή με την περίφημη «χήνα» και την αντίστοιχη αξία του...\nΗ νεολαία της Βορείου Ηπείρου «κατεβαίνει» στις Περιφερειακές εκλογές!\nΕντυπωσιακές εικόνες από την μεγάλη στρατιωτική άσκηση «Μέγας Αλέξανδρος 2019» (ΒΙΝΤΕΟ)\nΚατέκτησε τον παγκόσμιο τίτλο πυγμαχίας WBO η Ελληνίδα Χριστίνα Λιναρδάτου και...


RUN THE JEWELS @ NEW YORK LIVE REPORT |\nΔεν πίστευα ποτέ οτι θα γράψω αυτό εδώ το live report, αλλά με αρκετή δόση τύχης και σωστές επιλογές, κατάφερα να δω τους Run The Jewels στην πόλη του αγαπημένου μου rapper και καλλιτέχνη γενικότερα, El-P, την Νέα Υόρκη. Οι RTJ έκλεισαν την περιοδεία τους, Run The World Tour με τέσσερα sold out shows στο Terminal 5 ένα απο τα καλύτερα venues της πόλης και εγώ είχα την τύχη να βρίσκομαι στο πρώτο, με τους σκληροπυρηνικούς οπαδούς που έκαναν sold out την συναυλία μέσα σε λιγότερο απο μία ώρα! Δυστυχώς, λόγω του μετρό της Νέας Υόρκης δεν κατάφερα να δω τον Cuz Lightyear, τον Nick Hook και την Gangsta Boo που άνοιγαν την συναυλία, αλλά κατάφερα να δω τον Gaslamp Killer, έναν εξαιρετικό παραγωγό και DJ απο το Los Angeles, που πάντα ήθελα να ακούσω.\nΟ Gaslamp Killer λοιπόν άνοιξε την συναυλία παίζοντας ένα DJ set το οποίο κυμάνθηκε ανάμεσα σε κλασσικά hip hop κομμάτια, σε περίεργα beats με samples απο video games και σε αρκετά κομμάτια απο την Μέση Ανάτολη, τα οποία ο Gaslamp χρησιμοποίησε για να δείξει την εναντίωση του στο travel ban που νομοθέτησε η κυβέρνηση Trump. Ανάμεσα στα κομμάτια μάλιστα φώναζε «We’re all brothers», «Love» και τέτοια παρόμοια και το κοινό ανταπροκινόταν σχεδόν καθολικά. Το καλύτερο σημείο του show για μένα βέβαια ήταν όταν έπαιξε κομμάτια απο τον νέο δίσκο του Thundercat, με τον οποίο βρίσκονται στην ίδια εταιρία (Brainfeeder). Θα ήθελα να ακούσω κάτι λίγο πιο “εκλεπτυσμένο” απο τον Gaslamp, ο οποίος δεν απογοήτευσε, έκανε καλό hype και γύρω στις 10 παρά τελείωσε το set του και όλοι ήταν έτοιμοι.\nΣτις 10:15 ακριβώς έσκασε ο DJ Trackstar, o DJ των Run The Jewels και το κλασσικό πλέον intro “We Are The Champions” των RTJ έπαιζε δυνατά στα ηχεία. Ο κόσμος ήταν ήδη εξτασιασμένος και χωρίς καθυστέρηση ο Killer Mike και ο El-P βγήκαν στην σκηνή κάτω απο τις κραυγές των δύο ή τριών χιλιάδων κόσμου που είχαν συγκεντρωθεί για να τους δουν. Με το που τελείωσε το intro μπήκαν κατευθείαν στο ψητό, ξεκινόντας με το “Talk To Me”. Με το που άκουσα τις πρώτες νότες ανατρίχιασα και ήξερα οτι θα έβλεπα την καλύτερη συναυλία της ζωής μου πριν καν ξεκινήσει. Ο Mike και ο El δεν έχασαν λέξη και αμέσως πέρασαν στο “Legend Has It” με το κοινό να μην σταματά να χοροπηδά και να τραγουδά στο μεγαλύτερο ποσοστό τα κουπλέ λέξη προς λέξη με αποκορύφωμα το επικό «SKRRT» που ακούστηκε απο όλο το κόσμο τέλεια συγχρονισμένα και στο σημείο που το κομμάτι λέει «And the crowd goes..» όλοι φώναξαν τέλεια για ακόμη μία φορά «RTJ», όπως φαίνεται και στο video παρακάτω. Το ίδιο επιτυχημένα πήγε και το “Call Trickerton”, το οποίο είναι έτσι κι αλλιώς ένα κομμάτι σχεδιασμένο για live. Σε αυτό το σημείο έγινε η πρώτη παύση με τον El-P να μιλάει κυρίως να λέει πόσο ευγνώμων είναι για την επιτυχία του group, να μας δείχνει την οικογένεια του που είχε έρθει να τον παρακολουθήσει και να είναι έτοιμος να προχωρήσει στο επόμενο κομμάτι, όταν αυθόρμητα όλο το κοινό άρχισε να φωνάζει πάρα πολύ δυνατά και ρυθμικά το όνομα του. Ήταν μία απο τις καλύτερες στιγμές σε συναυλία, συγκινήθηκα εγώ, πόσο μάλλον ο El-P, που απο οτι είπε και σε μία συνεντεύξη αργότερα έκλαψε και είναι απολύτως λογικό. Πραγματικά μαγική στιγμή.\nΈπρεπε όμως να συνεχιστεί το live και αυτό έγινε με τον καλύτερο τρόπο καθώς πήραμε ένα δωράκι απο το RTJ2 με τα “Oh My Darling (Don’t Cry)” και “Blockbuster Night Pt.1” να παίζουν το ένα μετά το άλλο και πραγματικά να κάνουν ένα ολόκληρο μαγαζί να χοροπηδά. Χωρίς να πέφτει καθόλου η ενέργεια κοινού και group περνάμε στο “Nobody Speak”, το οποίο αν και δεν είναι απο τα αγαπημένα μου κομμάτια του group στο live ήταν πολύ καλύτερο απο οτι στα ακουστικά μου (προφανώς). Αλλά, μία απο τις στιγμές που περίμενα πώς και πώς να έρθει, ήταν η στιγμή που ο El θα φώναζε «Hey, hey kids» και το επικό beat του “Hey Kids (Bumaye)” θα έσκαγε και όταν το άκουσα πραγματικά τρελάθηκα ήταν λες και το άκουγα απο τον δίσκο. Για ακόμη μία φορά δεν έχασαν verse, συμπλήρωναν ο ένας τον άλλον και απογείωσαν ένα ήδη κορυφαίο κομμάτι. Αναρωτιόμουν αν θα ηρεμήσουν έστω και λίγο οι RTJ, και αυτό έγινε εν μέρει όσο μπορεί να γίνει δηλαδή σε RTJ live με το “Don’t Get Captured”, στο οποίο περισσότερο εκτίμησα το δίδυμο σαν rappers, που κατάφεραν να χώσουν τα κουπλέ τους άψογα, ειδικά με τον El-P και παράλληλα πήρα μια ανάσα. Ευτυχώς που το έκανα γιατί την χρειάστηκα γιατί το “Panther Like A Panther” ακολουθούσε και ήταν μία απο τις πιο ακραίες στιγμές του live, καθώς όταν άρχισε το verse του ο El-P, όλοι τραγουδούσαν και ήταν έτοιμοι να διαλύσουν το μαγαζί με το που έσκαγαν τα drums. Έτσι και έγινε.\nΓια ακόμη μία φορά ενώ προσπαθούσα να πάρω μία ανάσα, καθώς το “Everybody Stay Calm” έπαιζε, δεν πρόλαβα γιατί ένα απο τα μεγαλύτερα bangers στην ιστορία του hip hop ακολουθούσε. Προφανώς, μιλάω για το “Love Again (Akinyele Back)”, του οποίου το beat ακογούταν ακόμα πιο “τεράστιο” απο τα απίστευτα ηχεία του Terminal 5 και ενώ οι RTJ ήταν φανταστικοί, η παρουσία της Gangsta Boo ήταν τόσο επιβλητική που απλά έκλεψε την παράσταση. Μετά απο μία ώρα live δεν περίμενα οτι το δίδυμο θα κατάφερνε να βγάλει τα πολύ γρήγορα raps του “Lie, Cheat, Steal”, αλλά για ακόμη μία φορά διαψεύστηκα, καθώς δεν έχασαν για ακόμη μία φορά λέξη και με εντυπωσίασαν για 231412η φορά. Επίσης, ωραίος και ο λόγος του El-P πριν την έναρξη του κομματιού για τους πολιτικούς και δημοσιογράφους. Δεν ξέρω αν τα είχα φτύσει ή αν όντως ηρέμησε κάπως το live, αλλά στα δύο επόμενα κομμάτια άραξα λίγο, καθώς τα “Early” και “Report To The Shareholders” είναι πολύ καλά κομμάτια, αλλά δεν έχουν την ίδια ενέργεια τουλάχιστον στο επίπεδο του live, όπως τα υπόλοιπα κομμάτια των RTJ.\nΠηγαίνοντας στην συναυλία αναρωτιόμουν αν το group θα έπαιζε κομμάτια απο την πρώτη τους κυκλοφορία ή αν τα θεωρούν πλέον παλιά και έχουν σταματήσει να τα παίζουν live. Ευτυχώς δεν τα θεωρούν και άκουσα το ίσως αγαπημένο, για συναισθηματικούς κυρίως λόγους, κομμάτι της μπάντας, το οποίο μάλλον ήταν και το πρώτο που έφτιαξαν ως μπάντα. Μιλάω για το “Run The Jewels”. Μετά απο ένα μικρό intro για το τι μεσολαβήσει όλα αυτά τα χρόνια απο την δημιουργία του group και πόσο χαρούμενοι και ευγνώμονες είναι ο Killer Mike και ο El-P για την επιτυχία που έχουν βρει τόσο αργά στην καριέρα τους αφιέρωσαν αυτό τον ύμνο σε όλους τους fans που ήταν μαζί τους απο την αρχή. Κάπου εκεί τελείωσε το live και οι RTJ πήγαν στα παρασκήνια, αλλά με τόσο κοσμό να φωνάζει ρυθμικά το όνομα τους ήταν σίγουρο οτι θα ακολουθήσει encore και μερικά λεπτά αργότερα οι RTJ ξαναβγήκαν στην σκηνή για να παίξουν δύο ακόμα κομμάτια. Μόλις ακούστηκε η φωνή του Zack de la Rocha να φωνάζει “Run The Jewels fast, run the, run the-FUCK THE SLOW MO», πραγματικά δύο με τρεις χιλιάδες κόσμου άρχισαν να χοροπηδάνε ρυθμικά και να φωνάζουνε τα κουπλέ των δύο MCs με μεγάλη ακρίβεια. Ακόμα μία απο τις καλύτερες στιγμές του live. Η συναυλία έκλεισε με το “Down” και τους RTJ να ευχαριστούνε τον κόσμο που τους στήριξε και ο κόσμος να ανταποδίδει με ένα παρατεταμένο χειροκρότημα.\nΑδιαμφισβήτητα ήταν η καλύτερη συναυλία που έχω πάει, τόσο γιατί οι Run The Jewels είναι ένα απο τα αγαπημένα μου συγκροτήματα, αλλά και γιατί όλα ήταν τέλεια απο τη σκηνική τους παρουσία, την απόδοση τους, την ενέργεια τους, το κοινό και τον ήχο. Ακόμα δεν μπορώ να πιστέψω οτι τους είδα live και δεν νομίζω να το συνειδητοποίησω πλήρως για πολύ καιρό ακόμα.\nΥ.Γ.:Λόγω έλλειψης καλής κάμερας τα βίνετο τραβήχτηκαν με κινητό. Sorry για τη μέτρια ποιότητα.\nTags: New Yorkrun the jewelslive reportgaslamp killerrun the world tour


Ο ΠΑΟΚ και το τμήμα χάντμπολ γυναικών, ανακοινώνουν την έναρξη συνεργασίας τους, με την αθλήτρια, Ναυσικά-Μαρία-Ελίζα Ματαρώνα, για την αγωνιστική περίοδο 2019-20.\nΓεννημένη στις 16 Νοεμβρίου του 1994, η Ναυσικά έχει ύψος 170cm και αγωνίζεται ως εξτρέμ. Ξεκίνησε τα πρώτα βήματα στο χάντμπολ στην ηλικία των οκτώ ετών στον Φίλιππο Βέροιας. Εκεί κατέκτησε τα πρώτα ηλικιακά Πανελλήνια Πρωταθλήματα μέχρι και στην κατηγορία των Νεανίδων.\nΗ καριέρα της στην γυναικεία κατηγορία άρχισε το 2010 με τον Φίλιππο Βέροιας, όπου παρέμεινε για δύο χρόνια. Το 2012 την βρήκε στην Ορμή Πάτρας, όπου αγωνίστηκε για μία χρονιά. Από κει μεταγράφηκε στην Αναγέννηση Άρτας και κάθισε για τρία χρόνια. Την αγωνιστική περίοδο 2017-18, επέστρεψε στον Φίλιππο Βέροιας, ενώ την περασμένη σεζόν αγωνίστηκε με τα χρώματα της Βέροιας 2017.\nΜετά την συμφωνία της με τον ΠΑΟΚ, η Ναυσικά Ματαρώνα, δήλωσε στο acpaok.gr:\n«Είμαι πολύ χαρούμενη που έγινε μέλος της οικογένειας του ΠΑΟΚ. Μίας ομάδας υψηλών προδιαγραφών, αφού πέρυσι κατέκτησε το νταμπλ. Θέλω να ευχαριστήσω τον Πρόεδρο, κο Αθανάσιο Κατσαρή, το Διοικητικό Συμβούλιο του ΠΑΟΚ, τον έφορο, κο Δημήτρη Χασεκίδη και τον προπονητή κο Δημήτρη Πελεκίδη για την εμπιστοσύνη και το ενδιαφέρον που μου έδειξαν. Θα κάνω το καλύτερο δυνατό για να επιτευχθούν οι στόχοι της ομάδας και φέτος. Εύχομαι καλή χρονιά σε όλες τις ομάδες, χωρίς τραυματισμούς».\nΚαλώς ήρθες Ναυσικά! Πάμε ΠΑΟΚ!


Η εφετινή έκθεση της Φρανκφούρτης συγκέντρωσε διαδηλωτές οι οποίοι διαμαρτύρονται για την κλιματική αλλαγή, κατηγορώντας την αυτοκινητοβιομηχανία ως υπεύθυνη γι’ αυτή.\nΤην έκθεση αυτοκινήτου της Φρανκφούρτης επέλεξαν χιλιάδες διαδηλωτές και ποδηλάτες που εναντιώνονται στην κλιματική αλλαγή για να γνωστοποιήσουν την αντίθεσή τους στη γερμανική και την παγκόσμια Αυτοκινητοβιομηχανία. Μέλη και υποστηρικτές των περιβαλλοντικών οργανώσεων «Greenpeace» και «Φίλοι της Γης» συγκεντρώθηκαν τόσο έξω από τον χώρο του εκθεσιακού κέντρου όσο και εντός αυτού. Μάλιστα, κάποιοι από αυτούς εξέφρασαν την αντίρρησή τους και στην αίθουσα όπου μίλησε η Καγκελάριος της Γερμανίας κα Angela Merkel.\nΟι διαδηλωτές ζητούν από την κυβέρνηση της χώρας να αναλάβει δραστικότερα μέτρα για τον περιορισμό των εκπεμπόμενων ρύπων και του διοξειδίου του άνθρακα. Το οικολογικό κίνημα είναι πολύ ισχυρό στη Γερμανία, κάτι που αντικατοπτρίζεται και στην πολιτική «σκηνή» της χώρας, καθώς το κόμμα των Πρασίνων είναι, πλέον, δεύτερο στις δημοσκοπήσεις για τις εθνικές εκλογές. Η κα Merkel έχει συγκαλέσει υπουργικό συμβούλιο στις 20 Σεπτεμβρίου με θέμα τη λήψη αυστηρότερων αποφάσεων για την προστασία του περιβάλλοντος. Σε δήλωσή της είπε σχετικά: «Τα τελευταία πενήντα χρόνια, έχουν τριπλασιαστεί σε συχνότητα οι καταιγίδες, οι καύσωνες και οι πλημμύρες στη Γερμανία. Πρέπει να δράσουμε».\nΟι διαδηλωτές είναι ιδιαίτερα επικριτικοί για τα SUV μοντέλα, τα οποία θεωρούν υπεύθυνα σε σημαντικό βαθμό για την εκπομπή διοξειδίου του άνθρακα και ρύπων και καλούν σε εμπάργκο και απαγόρευσή τους. Ο κ. Juergen Resch, Διευθύνων Σύμβουλος της περιβαλλοντικής ομάδας «Deutsche Umwelthilfe», δήλωσε σχετικά: «Το μήνυμά μας προς τις αυτοκινητοβιομηχανίες είναι: σταματήστε να πουλάτε SUV οχήματα. Σκοτώνουν το περιβάλλον». Επίσης, η κα Marion Tiemann, μέλος της Greenpeace και μία από τα στελέχη που διοργάνωσαν τις διαδηλώσεις, δήλωσε: «Οι αυτοκινητοβιομηχανίες κερδίζουν χρήματα καταστρέφοντας το περιβάλλον. Βρισκόμαστε εν μέσω κλιματικής κρίσης».


Βοήθεια - Chat and fun!\nΤο Chat and fun! είναι μια από τις μεγαλύτερες ελληνικές διαδικτυακές κοινότητες με 68,962 μέλη και 2,478,028 μηνύματα σε 78,921 θέματα. Αυτή τη στιγμή μαζί με εσάς απολαμβάνουν το Chat and fun! άλλα 515 άτομα.


Μ. Χατζηγιαννάκης: Τελικά το παραμύθι της ΝΔ στην προανακριτική δεν είχε δράκο - STEREA NEWS\nΒρίσκετε εδω: Home » ΠΟΛΙΤΙΚΗ » Μ. Χατζηγιαννάκης: Τελικά το παραμύθι της ΝΔ στην προανακριτική δεν είχε δράκο\nΜ. Χατζηγιαννάκης: Τελικά το παραμύθι της ΝΔ στην προανακριτική δεν είχε δράκο\n"Το πόρισμα της πλειοψηφίας για την προανακριτική αποδομεί την αρχική της επιχειρηματολογία και την εκθέτει"\nΟ Μίλτος Χατζηγιαννάκης βουλευτής Εύβοιας του ΣΥΡΙΖΑ-ΠΣ, καθώς και μέλος της προανακριτικής επιτροπής της Βουλής, έκανε δηλώσεις αναφορικά με το πόρισμα της πλειοψηφίας. Αναλυτικά τα όσα είπε:\n“Τελικά το παραμύθι της ΝΔ δεν είχε δράκο. Το πόρισμα της πλειοψηφίας για την προανακριτική αποδομεί την αρχική της επιχειρηματολογία και την εκθέτει. Η προσπάθεια να κατασκευάσουν, αντιγράφοντας την Αγκάθα Κρίστι, ενόχους και να στήσουν στο τοίχο, ίσως και για λογαριασμών άλλων, την παράταξη που τόλμησε και κατάφερε να βάλει τάξη στο άναρχο τηλεοπτικό τοπίο, έπεσε με φορά στο κενό.\nΗ αλήθεια και η δικαιοσύνη, αρχές μάλλον άγνωστες στη συντηρητική παράταξη, πάντα επικρατούν και βγαίνουν στο φως. Ελπίζω η σημερινή μέρα να έγινε μάθημα σε όσους επένδυσαν στο παραμύθι και να ασχοληθούν επιτέλους με τα σημαντικά που απασχολούν την ελληνική κοινωνία”.\nΣτη Βουλή φέρνει ο Θ. Ζεμπίλης το θέμα της αποζημίωσης των υπαλλήλων των Δήμων Χαλκιδέων και Διρφύων – Μεσσαπίων\nΜια μπέμπα για τον Σίμο Κεδίκογλου και την Ελισάβετ


Κι όμως...σώζεται η Ένωση Πεζών! - KritiPress\nΤο «κλειδί» για την επίτευξη της συμφωνίας ήταν η στάση της Τράπεζας Πειραιώς\nΈγινε απ’ ότι φαίνεται το πρώτο μεγάλο βήμα για τη σωτηρία της Ένωσης Πεζών αφού μετά από διαπραγματεύσεις περίπου δύο ετών (!) υπεγράφη και κατατέθηκε τη Δευτέρα για επικύρωση στο δικαστήριο η συμφωνία εξυγίανσης με την πλειοψηφία των πιστωτών της.\nΣε κοινή δήλωσή τους οι δικηγόροι της Ένωσης Φραγκίσκος Λαμπρινός και Αργύρης Αργυριάδης επισημαίνουν: «Η επίτευξη της συμφωνίας, αποτελεί μια μεγάλη επιτυχία που θέτει σε νέες βάσεις την πορεία της Ένωσης και γι’ αυτό αισιοδοξούμε ότι θα επικυρωθεί από το δικαστήριο. Τονίζουμε ότι η συμφωνία περιλαμβάνει μεν ορισμένες δυσάρεστες προβλέψεις για τους πιστωτές της Ένωσης, οι οποίες ήταν αναπόφευκτες, ωστόσο δεν περιλαμβάνει «κούρεμα» παρά μόνο σταδιακή εξόφληση για όλους τους εργαζόμενους της Ένωσης. Η Ένωση ήδη από καιρό εφαρμόζει ολοκληρωμένο σχέδιο εξυγίανσης και οικονομικής βιωσιμότητας αλλά προϋπόθεση για την πλήρη ανάκαμψή της είναι τόσο η επικύρωση της συμφωνίας από το δικαστήριο όσο και η στήριξη της εταιρείας από την αγορά.»\nΚαταγγελία ΚΝΕ για τα γεγονότα με τους μαθητές του Εσπερινού\n10/06/2019 administrator Δεν επιτρέπεται σχολιασμός στο Καταγγελία ΚΝΕ για τα γεγονότα με τους μαθητές του Εσπερινού\nΖητούν δημοψήφισμα για το αεροδρόμιο!\n26/06/2018 administrator Δεν επιτρέπεται σχολιασμός στο Ζητούν δημοψήφισμα για το αεροδρόμιο!\nΧανιά: Ξάπλωσε στη μέση του δρόμου και φώναζε «διορίστε με»!\n03/05/2019 administrator Δεν επιτρέπεται σχολιασμός στο Χανιά: Ξάπλωσε στη μέση του δρόμου και φώναζε «διορίστε με»!


Κύριοι αποτύχατε παταγωδώς! - www.ilianet.gr\nΛευτέρης Αυγενάκης: «Στηρίζουμε έμπρακτα τον ερασιτεχνικό αθλητισμό, σωματεία και αθλητές»\nMad Clip: «Ξέρω τι συνέβη με το τροχαίο» αποκαλύπτει ο πατέρας…\nΑρχική ΚΟΙΝΩΝΙΑ Αποψη Κύριοι αποτύχατε παταγωδώς!\nΚύριοι αποτύχατε παταγωδώς!\nΔεν γίνεται τρείς μέρες μετά την τραγωδία στην Ανατολική Αττική να επικρατεί ένα απίστευτο αλαλούμ με τους ανθρώπους που αγνοούνται. Να μην υπάρχει επίσημος κατάλογος αγνοουμένων από τις αρχές έτσι ώστε να μπορούν οι δικοί τους άνθρωποι αντί να τρέχουν αλλόφρονες στους δρόμους στη Ραφήνα, στο Μάτι και το Νέο Βουτζά να έχουν επίσημη ενημέρωση για το τι έχουν απογίνει οι συγγενείς και οι φίλοι τους.\nΔεν γίνεται το Λιμενικό να διασώζει με υπεράνθρωπες προσπάθειες ανθρώπους, εκατοντάδες ανθρώπους που ήταν εγκλωβισμένοι στις ακτές και να μην είναι στο λιμάνι που τους αποβίβαζαν κρατικοί υπάλληλοι και να καταγράφουν τα στοιχεία τους. Δεν γίνεται! Δεν γίνεται να είναι τόσο υποτυπώδης η όποια καταγραφή έγινε. Είναι το αυτονόητο σε τέτοιες καταστάσεις. Δεν είναι σε εμπόλεμη κατάσταση η Ελλάδα! Υποτίθεται ότι έχουμε ένα οργανωμένο κράτος δίπλα στον πολίτη. Όμως αυτό που βλέπουμε είναι η επιτομή της ανικανότητας!\nΔεν γίνεται να υπάρχουν νεκροί, τόσοι νεκροί, τραυματίες και αγνοούμενοι και να μην υπάρχει ακόμα και τώρα, δυο μέρες μετά λίστα με ονόματα αγνοουμένων και τραυματιών! Δεν γίνεται να έχουν εξαφανισθεί από προσώπου γης δυο αγγελούδια τα οποία έχουν διασωθεί και αυτό αποδεικνύεται από πλάνα και να μην ξέρουν οι γονείς τους ΠΟΥ βρίσκονται σήμερα!\nΤα βασικά, που πρέπει να γίνονται σε τέτοιες περιστάσεις δεν έγιναν και σήμερα ζούμε όλοι μας τις συνέπειες και περισσότερο εκείνοι που έχασαν τους δικούς τους ανθρώπους.\nΔεν γίνεται οι συγγενείς στην απόγνωσή τους να κάνουν εκκλήσεις μέσω των ΜΜΕ για να βρεθούν οι δικοί τους άνθρωποι και να μην μπορούν να ακουμπήσουν στην κρατική μηχανή! Και από το κάδρο των ευθυνών πρέπει οπωσδήποτε να βγούν πυροσβέστες και λιμενικοί που όπως πάντα με αυτοθυσία έδωσαν το είναι τους για να σώσουν όσους περισσότερους μπορούσαν. Όλοι οι άλλοι αποτύχατε παταγωδώς! Και το κόστος της αποτυχίας σας είναι δυστυχώς ανθρώπινες ζωές!\nΠροηγούμενο άρθροΕΚΤΑΚΤΟ – ΤΩΡΑ: Αναζωπύρωση στο Νέο Βουτζά\nΕπόμενο άρθροΈκκληση διασώστη σε όσους ήταν στο σκάφος με τα αγνοούμενα δίδυμα κορίτσια\nΒρες (και βγάλε) το ΦΩΣ που σου θάβουν μέσα σου του Χάρη Βασ. Μιχαλακόπουλου\nΚορωνοϊός: «Η Ελλάδα πρέπει να μπει σε καραντίνα σήμερα – Πόσα είναι τα πραγματικά κρούσματα»\nΑ. Αγγελόπουλος: Υπάρχει ζωή για τους ξενοδόχους και χωρίς την Booking!\nΠροσπάθειες Μπάιντεν για ενίσχυση του μετώπου κατά της Κίνας\nLight: Λύγισε on camera για τον Mad Clip\nΠάτρα:15χρονος στο νοσοκομείο από τσίμπημα φιδιού\nΑιχμές από Σαμαρά για ανασχηματισμό: Με το να μετακινηθούμε σε θέσεις «Ποταμιού» δεν κατακτάμε το πολιτικό κέντρο


Γεννημένος το 1948, ο Anthony Beeson ήταν παθιασμένος με τους δεινόσαυρους από την ηλικία των επτά ετών. Φέρνει μια ζωή μελέτης και εμπειρίας στη γραμμή προϊστορικών μοντέλων της CollectA. Ο Anthony είναι γνωστός στον τομέα της παλαιοντολογίας, στη μελέτη της ανοικοδόμησης δεινοσαύρων και διεξήγαγε έρευνες, εκθέσεις και συζητήσεις για το θέμα. Ο ίδιος συλλέκτης παιχνιδιών δεινοσαύρων, κατέχει μία από τις μεγαλύτερες συλλογές στη Βρετανία, και έτσι έχει μια μοναδική εικόνα για την ιστορία και τις δυνατότητες του προϊόντος. Βασισμένο στο Bristol Αγγλίας, ένα κέντρο έρευνας δεινοσαύρων, ήταν για 37 χρόνια ο βιβλιοθηκονόμος και δημιουργός της Βιβλιοθήκης Τέχνης του Bristol, η μεγαλύτερη του είδους εγκατάσταση έξω από το Λονδίνο. Φίλοι και οι επαφές του περιλαμβάνουν τον Sibbick John ζωγράφο δεινοσαύρων διεθνούς φήμης και επιμέλειας του προσωπικού στο Μουσείο Φυσικής Ιστορίας του Λονδίνου. Ο Anthony Beeson είναι επίσης ένας από τους σημαντικότερους κλασικούς εικονογράφους της Βρετανίας, έχει γράψει εκτενώς για διάφορα επιστημονικά περιοδικά και έχει κάνει διαλέξεις στο Βρετανικό Μουσείο. Έχει επίσης εμφανιστεί στη βρετανική τηλεόραση και είναι δημοσιευμένος συντάκτης.\nΟ Anthony εντάχθηκε στην CollectA το 2006, μετά την έκδοση των έξι πρώτων δεινοσαύρων στη γραμμή παραγωγής. Η αποστολή του είναι να εκπαιδεύσει τα παιδιά μέσα από το παιχνίδι και να ανοίξουν τη φαντασία τους, δείχνοντάς τους τον τεράστιο αριθμό των ειδών που έζησαν στην προϊστορική εποχή. Μέχρι τη στιγμή που η CollectA ξεκίνησε τη γκάμα των μοντέλων της, οι περισσότερες εταιρείες παιχνιδιών είχαν αρκεστεί στο να επικεντρωθούν στα ίδια λίγα είδη που ήταν ως επί το πλείστον αμερικανικής προελεύσεως. Ο Anthony έχει καθοριστεί για την παραγωγή μοντέλων, των παραμελημένων ή σχεδόν αγνώστων ζώων από όλο τον κόσμο έτσι ώστε να γίνουν γνωστά σε όλα τα παιδιά. Μέσα από τις προτάσεις και την εμπειρία του Anthony, η Collecta έχει πλέον αποκτήσει μια φήμη για την παραγωγή ορισμένων από τις πιο ενδιαφέρων και ζωντανών μοντέλων δεινοσαύρων που παρέχονται σε παιδιά και συλλέκτες σε όλο τον κόσμο. Παλιά-παραμελημένα και είδη που ανακαλύφθηκαν πρόσφατα, είναι εξίσου σημαντικά στη γραμμή παραγωγής και έτσι η Collecta παρήγαγε την πρώτη ανασυγκρότηση του Hylaeosaurus (το τρίτο είδος δεινοσαύρου, που ανακαλύφθηκε το 1832) και του Concavenator που βρέθηκαν το 2010.\nΟ Anthony και η CollectA έχουν δεσμευτεί να παράγουν τις πιο ακριβείς αναπαραστάσεις που μπορούν να επιτευχθούν. Είναι ένας συνεχής και αναπτυσσόμενος στόχος. Αναφορές ότι νέα μοντέλα σε μουσεία μοιάζουν νωρίτερες αναπαραστάσεις της CollectA και ότι οι παλαιοντολόγοι που ανακάλυψαν τα είδη έχουν αγοράσει τα μοντέλα μας, δείχνουν ότι αυτό επιτυγχάνεται. Πρόσφατα η ColectA προσεγγίστηκε από ένα μουσείο για να παράγει μοντέλο ενός από τους δεινόσαυρους του, που ήταν μια περαιτέρω διάκριση.\nΗ μακρά διαδικασία σχεδιασμού για κάθε φιγούρα παιχνίδι ξεκινά με τον Anthony προτείνοντας ένα είδος που πρόκειται να διαμορφωθεί. Ως καλλιτέχνης ο ίδιος, παρέχει είτε δικά του σχέδια όπως ο ίδιος φαντάζεται ή προτείνει σχετικές πόζες που ο κατασκευαστής θα ακολουθήσει για το μοντέλο. Το πιο σημαντικό είναι ότι το μοντέλο βασίζεται σε μεγάλο βαθμό από το σκελετικό υλικό που διασώζεται. Ο Anthony επιβάλει στο μοντελιστή της CollectA να χρησιμοποιήσει το σκελετό ή κρανίο ως εργαλείο αναφοράς και όχι απλά αντιγράφοντας κάτι που κάποιος άλλος έχει σχεδιάσει παλιότερα. Οι επιστημονικές εκθέσεις σχετικά με τα αρχικά απολιθώματα μελετώνται και οι πιο πρόσφατες θεωρίες σχετικά με τα μοντέλα, ζυγίζονται και συχνά ενσωματώνονται στο μοντέλο-παιχνίδι. Οι απόψεις του Anthony ως προς την πιθανή εμφάνισή τους στη ζωή ζυγίζετε επίσης σε μεγάλο βαθμό στην εμφάνιση του τελικού μοντέλου. Όταν δεν υπάρχουν απολιθώματα για το υπάρχον μοντέλο τότε ένα είδος κοντινό χρησιμοποιείται ως σημείο αναφοράς για την ανοικοδόμηση.\nΌταν ο σχεδιαστής μοντέλου δημιουργήσει μια πρώτη προσπάθεια στο σχήμα οι πρώτες φωτογραφίες στέλνονται στον Anthony. Μετά τον έλεγχο ακριβείας κατά των σκελετικών υπολειμμάτων, οι εικόνες επιστρέφουν με ανατομικές διορθώσεις, σημειώνονται μαζί με προτάσεις για τη βελτίωση της στάσης. Αυτή η διαδικασία επαναλαμβάνεται, μερικές φορές για αρκετούς μήνες, μέχρι να ικανοποιηθεί ο Anthony. Στη συνέχεια, ένα κατάλληλο σύστημα χρωμάτων προτείνεται και οι ζωγράφοι μοντέλων τελειώνουν ένα δείγμα, όπου αποστέλλεται στον Anthony ώστε να το χειριστεί και να μελετήσει από όλες τις γωνίες, γιατί οι φωτογραφίες μπορεί να είναι παραπλανητικές. Ο Anthony φωτογραφίζει τότε το μοντέλο και δείχνει οποιεσδήποτε τελικές αλλαγές που πρέπει να διορθωθούν. Όταν αυτά έχουν ολοκληρωθεί και έχει εγκριθεί το αποτέλεσμα, η τελική διαδικασία της σχεδίασης και διαμόρφωσης λαμβάνει χώρα και το παιχνίδι παράγεται.\nΚύριος σκοπός του Anthony και της CollectA στην παραγωγή της σειράς, είναι να δημιουργήσουμε πραγματικά ακριβή και εντυπωσιακά μοντέλα που θα ενθουσιάσουν και θα εκπαιδεύσουν τα παιδιά σε όλο τον κόσμο για τα θαύματα του Προϊστορικού παρελθόντος. Αναμένεται ότι κάθε χρόνο θα παρατηρείται μια βελτίωση στην ποιότητα των στοιχείων με τα πρώτα μοντέλα να αντικαθίστανται σταδιακά από νεότερες εκδόσεις μέχρι σήμερα. Το σύνολο της σειράς, θα αποτελέσει τελικά μια οπτική εγκυκλοπαίδεια-παιχνίδι των αρχαίων μορφών ζωής στη γη, όπου τα παιδιά όλου του κόσμου θα μπορέσουν να εκτιμήσουν.


Στο τετράδιο του Συντακτικού,κάντε μια επανάληψη σε όλα τα\nείδη των προτάσεων.\nΑγαπημένα μου παιδιά καλή σας ημέρα!\nΕύχομαι να είστε πολύ καλά εσείς και η οικογένειά σας. Αντιλαμβάνομαι πόσο δύσκολο είναι για σας αυτό που συμβαίνει. Σας παρακαλώ φροντίστε τον εαυτό σας και ασχοληθείτε με δραστηριότητες που είναι ευχάριστες και σας κάνουν καλό.\nΜέχρι να ξανανταμώσουμε καλό θα ήταν να κρατάμε ζεστή τη μηχανή της γνώσης και της επικοινωνίας. Στο πλαίσιο της επετείου της Εθνικής μας εορτής σας προτείνω να διαβάσετε στο βιβλίο της Γλώσσας το κείμενο «Η Πολιορκία και η Έξοδος του Μεσολογγίου» ( σ. 100 έως σ. 104).\nΜε βάση τις οδηγίες της άσκησης 2 γράψτε το βιογραφικό σημείωμα του αγαπημένου σας ήρωα της Ελληνικής Επανάστασης.\nΣας προτείνω τα παρακάτω βίντεο:


Βασα Κοιλανιου | BigCyprus\nΗ Βάσα Κοιλανίου ή αλλιώς Κρασοχωρίων είναι ένα όμορφο αμπελοχώρι, 35 χιλιόμετρα ΒΑ της Λεμεσού. Το όνομά της είναι αρχαιοελληνικό. Προέρχεται από τη λέξη Βάσσα ή Βήσσα που σημαίνει δασώδης κοιλάδα. Κατά τα μεσαιωνικά χρόνια υπήρξε σημαντικό φέουδο. Μεγάλος αριθμός από ενετικά ξίφη ανακαλύφθηκε το 1993 στο λόφο πίσω από την εκκλησία.\nΠρόκειται για ένα γραφικό χωριό με λιθόστρωτους δρόμους και σπίτια παραδοσιακής αρχιτεκτονικής που διαθέτουν ανώγεια και τοίχους χτισμένους από πελεκητή ασβεστόπετρα. Πολλά από αυτά διατηρούν ακόμα τα παλιά πατητήρια τους, ενώ διακοσμούνται με μεγάλα πήλινα πιθάρια και άλλα αντικείμενα που χρησιμοποιούνταν στη παραγωγή ζιβανίας.\nΗ Βάσα Κοιλανίου δραστηριοποιείται ακόμα στην παραγωγή κρασιού και μάλιστα φημίζεται για τα μαύρα κρασιά της. Οι κάτοικοί της διαθέτουν σύγχρονα πιεστήρια σταφυλιών αλλά και αποστακτήρια για την παραγωγή ζιβανίας.\nΤο χωριό διαθέτει πολλά αξιοθέατα που θα ενδιαφέρουν όλους τους επισκέπτες του. Καταρχήν, το σπήλαιο όπου ασκήτεψε ο Όσιος Βαρνάβας, μέσα στο οποίο βρέθηκαν και τα άγια λείψανά του. Δίπλα στο σπήλαιο υπάρχει το μικρό πετρόκτιστο εκκλησάκι του Οσίου, το οποίο λειτουργεί δύο φορές το χρόνο, μία τη μέρα της γιορτής του Οσίου, στις 11 Ιουνίου, και μία την Τρίτη του Πάσχα. Στο χωριό υπάρχει και ένα δεύτερο σπήλαιο, του Αποστόλου Τίμωνα του Κυπρίου, το οποίο έχει λαξευθεί σε σχήμα σταυρού.\nΣτη Βάσα Κοιλανίου υπάρχουν και τέσσερα μουσεία. Εκκλησιαστικό, λαΪκής παράδοσης, εκπαίδευσης και το μουσείο της ζιβανίας. Στο εκκλησιαστικό μουσείο φυλάσσονται οι εικόνες της Αποκεφάλισης του Ιωάννη και του Οσίου Βαρνάβα που χρονολογούνται στον 15ο αιώνα. Εδώ μπορείτε επίσης να δείτε και την εικόνα του Τιμίου Προδρόμου, το εκκλησάκι του οποίου βρίσκεται στον προαύλιο χώρο του εκκλησιαστικού μουσείου.\nΓια τους καλοφαγάδες, η Bάσα Κοιλανίου διαθέτει πολλές οικογενειακές ταβέρνες με καλό και προσεγμένο φαγητό.


Realme 5: Εμφανίστηκε στο Geekbench με Snapdragon 665 | Techblog.gr\nRealme 5: Εμφανίστηκε στο Geekbench με Snapdragon 665\nΤετάρτη, 14/08/2019 · Γιώργος Ανδρονικίδης Realme 5\nΤα δύο smartphone Realme 5 και 5 Pro θα ανακοινωθούν στις 20 Αυγούστου στο Νέο Δελχί, λίγες μέρες νωρίτερα όμως το απλό Realme 5 εμφανίστηκε στο Geekbench. Η καταχώρηση παρουσιάζει ένα smartphone με αριθμό μοντέλου RMX1911 και μητρική με όνομα “trinket”.\nΤην μητρική αυτή είδαμε και στο Xiaomi Mi CC9e το οποίο φέρει τον Snapdragon 665. Τον chipset της Qualcomm θα συνοδεύσουν 4GB μνήμης RAM και το Android 9 Pie OS. Το smartphone πέτυχε 1.525 πόντους σε Single core ενώ σε Multi core έφτασε τους 5.498 πόντους.\nΌσον αφορά τώρα το Realme 5 Pro θα αποτελείται μάλλον από τον Snapdragon 712 και AMOLED οθόνη με notch τύπου σταγόνα και in-display fingerprint scanner. Αυτό που σίγουρα γνωρίζουμε είναι το Quad camera setup του 5 Pro με κύρια κάμερα στα 48MP με τον Sony IMX586 αισθητήρα, ultra-wide κάμερα με field of view 119 μοίρες, Super Macro lens κάμερα και τέλος έναν depth αισθητήρα.\nΗ πληροφορία για την κάμερα του Realme 5 Pro αποκαλύφθηκε στον επίσημο λογαριασμό της εταιρείας στο Twitter, η οποία αποκαλεί το σύστημα της κάμερας ως Quad Camera Speedster.


Υποστήριξη IT - Creative People | Quality IT services\nΔιαχειριζόμαστε το δίκτυο των πελατών μας σαν να ήταν δικό μας\nΣτην Creative People, δημιουργούμε αποτελεσματικά δίκτυα για τους ανθρώπους που τα χρησιμοποιούν, διασφαλίζοντας ότι ανταποκρίνονται στους επιχειρηματικούς στόχους και τα πρότυπα ασφαλείας. Το προσωπικό της Creative People, πάντα με επαγγελματική προσέγγιση, βρίσκεται σε διαρκή προσωπική επαφή με το προσωπικό του εκάστοτε πελάτη. Υποστηρίζουμε καθημερινά υποδομές IT, δρούμε προνοητικά και εκτελούμε εργασίες ως εσωτερικό τμήμα IT για τον πελάτη.\nΤο διεθνές περιβάλλον μέσα στο οποίο δραστηριοποιούμαστε και η εμπειρία μας σε διάφορους επιχειρηματικούς κλάδους, σε συνδυασμό με τη διαρκή δέσμευσή μας για έρευνα και ανάπτυξη σε ζητήματα IT, μας δίνει τη δυνατότητα να προσφέρουμε λύσεις και υπηρεσίες προστιθέμενης αξίας σε επιλεγμένους πελάτες.\nΕίμαστε ιδιαίτερα υπερήφανοι για την τήρηση αυστηρών προθεσμιών και τη διαχείριση καταστάσεων που θεωρούνται μη αναστρέψιμες, ενώ δεν αποκαλύπτουμε ποτέ τους συνεργάτες μας. Συνεργαζόμαστε είτε ως βασικοί ανάδοχοι είτε ως υπεργολάβοι (φανερά ή και όχι).\nΜας αρέσει να αναπτυσσόμαστε παράλληλα με τους πελάτες μας. Έχουμε πελάτες που ξεκίνησαν τις επιχειρήσεις τους με μόλις 2 άτομα πριν πολλά χρόνια και πλέον αριθμούν περισσότερους από 100 υπαλλήλους.\nΗ προνοητική προσέγγισή μας σε ό,τι αφορά τη συντήρηση υπολογιστών, ακόμα και όταν τα συστήματα φαίνεται να λειτουργούν άψογα, είναι μοναδική. Αυτό σημαίνει ότι ο αριθμός και σοβαρότητα των προβλημάτων που θα συναντήσετε θα είναι σημαντικά μικρότερος σε σχέση με τη συνήθη προσέγγιση επίλυσης κάθε μεμονωμένου εμφανιζόμενου προβλήματος. Φροντίζουμε εκ των προτέρων για την αποτροπή των προβλημάτων, ωστόσο, είμαστε σε θέση να ανταποκριθούμε γρήγορα σε περίπτωση που όντως εμφανιστούν, εξοικονομώντας για εσάς χρόνο και χρήματα.\nΜέρος αυτής της προνοητικής προσέγγισης αφορά τις εξής ενέργειες:\nΣχέδιο αποκατάστασης από καταστροφή\nΔημιουργία αντιγράφων ασφαλείας επιτόπιας εγκατάστασης\nΌλες οι υπηρεσίες IT που προσφέρουμε είναι επίσης διαθέσιμες σε μορφή συμβολαίων υποστήριξης, με τα οποία παρέχεται στήριξη 24 ώρες το 24ωρο, 7 ημέρες την εβδομάδα, και 99,5% διαθεσιμότητα.\nΦροντίζουμε εκ των προτέρων για την αποτροπή των προβλημάτων, ωστόσο, είμαστε σε θέση να ανταποκριθούμε γρήγορα σε περίπτωση που όντως εμφανιστούν.\nΗ Creative People εγγυάται την απρόσκοπτη λειτουργία των συστημάτων IT, παρέχοντας ιδιαίτερα αποτελεσματικές υπηρεσίες συντήρησης και υποστήριξης, με μηνιαία τιμολόγηση.\nΕπιπλέον, παρέχουμε υποστήριξη 24 ώρες το 24ωρο, 7 ημέρες την εβδομάδα, προνοητική αποτροπή προβλημάτων, διάγνωση προβλημάτων με ακρίβεια και ταχεία επίλυση, καθώς και διαδραστικές πύλες και εργαλεία υποστήριξης. Όλα αυτά αποτελούν αναπόσπαστο κομμάτι της υποστήριξης που προσφέρει η Creative People, ενώ επενδύουμε συνεχώς σε κορυφαίες δυνατότητες για να τα εξελίσσουμε συνεχώς.


Φέτος, η 29η Απριλίου δεν είναι μια απλή Κυριακή. Είναι μια ημέρα αφιερωμένη στην αγάπη για τον εθελοντισμό και το περιβάλλον. Με κεντρικό σύνθημα “Γίνε η αλλαγή που περιμένεις” εθελοντές από όλα τα μήκη και πλάτη της Ελλάδας θα συντονιστούν στο «Let’s do it Greece» , τη μεγαλύτερη ταυτόχρονη περιβαλλοντική δράσης της χώρας.\nΜετά την περσινή επιτυχία με τη συμμετοχή του 1% του ελληνικού πληθυσμού, ο φετινός στόχος είναι η συμμετοχή να ξεπεράσει τους 150.000 εθελοντές με πάνω από 2.000 δράσεις σε ολόκληρη τη χώρα. Η φετινή θεματική είναι “Εθελοντισμός και Νεολαία”, με τους μαθητές, τους φοιτητές και τους νέους της χώρας σε πρωταγωνιστικό ρόλο. Το ταξίδι ξεκινάει με ένα κλικ στο www.letsdoitgreece.org όπου μπορείς να δηλώσεις συμμετοχή και, στις 29 Απριλίου, να οργανώσεις τη δική σου δράση ή να λάβεις μέρος σε μία οργανωμένη δράση που θα γίνει στην περιοχή σου και νιώσε τον παλμό του Let’s do it Greece και γίνε η αλλαγή που περιμένεις.\nΓια μία ακόμη χρονιά, η Περιφέρεια Δυτικής Ελλάδας συμμετέχει ενεργά στην Πανελλήνια Εθελοντική Εκστρατεία «Let’s Do It Greece», την οποία και έθεσε υπό την αιγίδα της.


Θεόδωρος Πάλλας: Για το νέο του βιβλίο Ανεπαίσθητη προσβολή | CultureNow.gr\nΑρχική Σελίδα » Συνεντεύξεις » Θεόδωρος Πάλλας: Για το νέο του βιβλίο Ανεπαίσθητη προσβολή\nΘεόδωρος Πάλλας: Για το νέο του βιβλίο Ανεπαίσθητη προσβολή\nCULTURENOW / 03-12-2013 / 15:14\nCultureNow: Πόσο χρονικό διάστημα χρειάστηκε για να γραφτεί το μυθιστόρημα;\nΘεόδωρος Πάλλας: Η σύλληψη και η κύηση του έργου κράτησαν περίπου εννιά μήνες. Μέσα σε αυτούς, το μόνο που θυμάμαι, πέρα από τη δουλειά μου στο σχολείο, είναι το γράψιμο.\nC. N. : Πώς από την ποίηση μεταβήκατε στο μυθιστόρημα και γιατί μετά από τόσο καιρό;\nΘ. Π.: Μέχρι τώρα έγραφα ποίηση και μικροδιηγήματα, και πιστεύω πως με εκφράζουν περισσότερο. Η ποίηση θεωρώ πως είναι ένας εσωτερικός διάλογος με τον εαυτό σου ή με κάποιους άλλους. Από την άλλη, το μυθιστόρημα είναι μια λεπτομερής εξιστόρηση. Δημιουργείται έτσι το θέμα των μεγάλων κενών, των πτώσεων και των εξάρσεων. Για μένα, η γραφή του μυθιστορήματος είναι ίσως μια απόπειρα της πένας να δει πόσο μπορεί να επεκταθεί ο λόγος. Όσο για το χρονικό διάστημα που πέρασε από την τελευταία μου έκδοση, της ποιητικής συλλογής «ενός αποσταμένου περιπατητή λόγοι», πιστεύω πως σήμερα ωρίμασαν πολλά μου θέλω και βρήκαν τον δρόμο για την έκδοση του μυθιστορήματος.\nC. N.: Τι πιστεύετε πως κάνει ιδιαίτερη την ιστορία που γράψατε;\nΘ. Π.: Κάθε ιστορία κουβαλά μαζί της την έγνοια του συγγραφέα. Τον λόγο του, τα πιστεύω του, τα θέλω του, τα όνειρά του. Αυτά κάνουν ξέχωρη την κάθε ιστορία. Μέσα από αυτήν βλέπεις το βλέμμα του συγγραφέα πάνω σε κάποια γεγονότα, συμβάντα, χαρακτήρες. Από την άλλη είναι το βλέμμα του αναγνώστη. Ξεχωρίζει την κάθε ιστορία ανάλογα με τις στιγμές και τα αναγνώσματά του. Αυτός μπορεί να μιλήσει καλύτερα για την ιδιαιτερότητα της κάθε ιστορίας που διαβάζει.\nC. N.: Με τι συναίσθημα θα θέλατε και με τι πιστεύετε πως θα τελειώσει την ανάγνωση ο αναγνώστης;\nΘ. Π.: Η καλύτερη για μένα ανταμοιβή είναι αν ο αναγνώστης τελειώσει το βιβλίο με την αίσθηση πως κέρδισε κάτι. Έστω και μια στυφή γεύση στα χείλη. Από την άλλη, πιστεύω πως καθαρά εξαρτάται από τον κάθε αναγνώστη. Τι ζητάει να βρει σε ένα κείμενο.\nC. N.: Ποιο πιστεύετε πως είναι το αποκορύφωμα της ιστορίας;\nΘ. Π.: Στο μυθιστόρημά μου πιστεύω πως υπάρχουν στιγμές ύψους και σημεία βάθους. Δεν θεωρώ ότι υπάρχει ένα αποκορύφωμα στην ιστόρησή του. Εγώ τουλάχιστον στο γράψιμό μου δεν επιζήτησα κάτι τέτοιο. Οι στιγμές εξόδου της κάθε ιστορίας θα μπορούσε να πει κανείς ότι είναι μικρά αποκορυφώματα.\nC. N.: Γιατί στο κείμενο υπάρχει τόση τραγωδία και απαισιοδοξία;\nΘ. Π.: Υπάρχουν ιστορίες χαρούμενες, αν θα μπορούσα να τις πω έτσι, που δεν ξέρω αν γεννούν αισιοδοξία, και ιστορίες που τις διατρέχει το μαύρο. Οι ιστορίες του μυθιστορήματός μου είναι όλες μέρος της τραγωδίας μιας οικογένειας. Μια οικογένεια που το μόνο μέλος της που δεν είναι κύριος πρωταγωνιστής σε καμία τραγωδία, ο πατέρας, είναι παρών σε όλες. Μέσα από μια τραγωδία θα μπορούσαν να υπάρχουν μηνύματα αισιοδοξίας, με ένα διαφαινόμενο αίσιο τέλος. Όμως οι πρωταγωνιστές έχουν παραδοθεί στη μοίρα τους και περιμένουν κάποιον από μηχανής θεό. Αυτός δεν έρχεται, γιατί ίσως δεν υπάρχει. Κι όταν κάποιος σωτήρας παρουσιάζεται, οι πρωταγωνιστές μένουν αμέτοχοι. Έχουν μάθει να δέχονται τη μοίρα όπως έχει προδιαγραφεί. Όταν ο άνθρωπος δεν προσπαθεί κι επαφίεται στα έξω από αυτόν, θεωρώ πως καμία αισιοδοξία δεν μπορεί να γεννηθεί.\nC. N.: Ποιο είναι το μήνυμα που προσπαθείτε να μεταφέρετε μέσα από το βιβλίο σας;\nΘ. Π.: Θα μπορούσα να πω πως η εποχή των μηνυμάτων τελείωσε, όμως αυτό δεν το πιστεύω. Ο καθένας μέσα από την ιστορία που πλάθει στέλνει, ηθελημένα ή άθελά του, κάποια μηνύματα. Θα μπορούσε να πει κάποιος πως η απαισιοδοξία και η μαυρίλα της εποχής είναι ένα μήνυμα. Για το τι ζούμε. Το ότι οι ήρωες-ηρωίδες δεν αντιδρούν δείχνει πιστεύω τη δικιά μας στάση απέναντι στη ζωή μας. Τις περισσότερες φορές ή, αν θέλεις, όλες αντιδρούμε καθισμένοι στον καναπέ, γκρινιάζοντας και βρίζοντας αυτούς που εμείς θρέφουμε. Η μεγαλύτερη απαισιοδοξία νομίζω πως είναι το πιστεύω σχεδόν όλων πως δεν μπορούμε να αλλάξουμε τη ζωή μας. Πως δεν μπορούμε να πάρουμε τη ζωή όπως επιθυμούμε.\nC. N.: Πώς προέκυψε ο τίτλος «Ανεπαίσθητη προσβολή»;\nΘ. Π.: Ο τίτλος ξεπήδησε όταν η ιστορία άρχισε να παίρνει την πρώτη της μορφή. Ανεπαίσθητη προσβολή, διαβάζοντας την ιστορία, θα δεις πως δεν υπάρχει. Η προσβολή είναι και μεγάλη κι εκρηκτική. Ο τρόπος που αντιμετωπίζουν οι ήρωες τη ζωή τους τούς αναγκάζει, για να μπορέσουν να ξεπεράσουν τον συνεχόμενο βιασμό της ζωής τους, τη μέγιστη προσβολή που τους γίνεται, που διατρέχει τη ζωή τους, να θεωρήσουν την προσβολή αυτή ανεπαίσθητη. Έτσι μπορούν και αντέχουν και δικαιολογούν την παθητικότητά τους. Προσπαθούν να διώξουν ως και τις Ερινύες, αποποιούμενοι τον ρόλο τους στο στήσιμο της ζωής τους.\nC. N.: Το μυθιστόρημά σας ξεχειλίζει από λυρισμό και ποιητικότητα. Πόσο επηρέασε ο ποιητής τον πεζογράφο;\nΘ. Π.: Καμία προσπάθεια δεν υπάρχει στη γραφή του μυθιστορήματος να έχει ποιητικότητα και λυρισμό. Δεν το επιζήτησα. Το ακούω από πολλούς, μα εγώ δεν μπορώ να το αντιληφθώ. Από την άλλη, όλοι ξέρουμε πως όλα μας τα αναγνώσματα, όλες μας οι καταβολές, τα γραπτά μας, μας ακολουθούν. Ασχολούμαι με τη γραφή ποίησης σχεδόν σαράντα χρόνια και με διηγήματα τριάντα. Είτε θες είτε όχι, αυτά σε ακολουθούν.\nC. N.: Οι ήρωές σας παρασύρονται από τα πάθη τους και πληρώνουν ακριβό τίμημα. Έρωτας-θάνατος λοιπόν;\nΘ. Π.: Η λύση για τον έρωτα είναι ο θάνατος. Είτε πεθαίνει ο ένας ή και οι δύο εραστές, είτε πεθαίνει ο έρωτας. Ίσως να υπάρχουν μυθιστορήματα που δείχνουν τη φθορά ή και τον θάνατο του έρωτα κατά τη διάρκεια της ζωής. Δεν μπορώ να σας πω με βεβαιότητα αν και πότε ο έρωτας γίνεται συνήθεια. Πάντως ξέρω πως σε πολλές περιπτώσεις στο τέλος αμφιταλαντεύεσαι. Υπήρχε έρωτας; Αν υπήρχε, μπορεί τελικά ο έρωτας να μετουσιωθεί σε αμοιβαία κατανόηση;\nC. N.: Μιλάτε για τη δύναμη της Ειμαρμένης στη ζωή των ηρώων σας. Εσείς πιστεύετε στη μοίρα;\nΘ. Π.:Η μοίρα είναι βασικά στα χέρια μας. Εμείς την ορίζουμε σε μεγάλο βαθμό. Αυτό που ποτέ μας νομίζω δεν μπορούμε να ορίσουμε είναι η δύναμη του έρωτα. Αυτός μας οδηγεί τόσο χαμηλά μα και τόσο ψηλά που ξεφεύγουμε από τις δυνατότητές μας να βάλουμε όρια στα μπορώ μας. Τα θέλω μας ξεφεύγουν και γεννούν όνειρα που τα ντύνουμε με μια δικιά μας παράλογη ερμηνεία και απαιτούμε από τους άλλους να τα σεβαστούν.\nC. N.: Οι γυναίκες κατέχουν κυρίαρχο ρόλο στο έργο σας και περιγράφονται με δεξιοτεχνία. Άγγελοι ή δαίμονες; Θύτες ή θύματα τελικά;\nΘ. Π.: «Το όνομα “Πρωτέας” σημαίνει “πρωτογέννητος”. Ο Πρωτέας είναι η πρώτη μορφή που διαδοχικά μεταμορφώνεται και δημιουργεί όλες τις άλλες μορφές που αποτελούν τον κόσμο. Είναι η αρχική ουσία, που οι διαφορετικές εκδοχές της έφτιαξαν τα μέρη του σύμπαντος, ο “πρώτος” δαίμονας». Αυτά που «έκλεψα» από τα γραφόμενα άλλου δείχνουν τη θέση μου για τις γυναίκες. Άλλωστε αυτές είναι οι «πρωτογέννητες». Μεταμορφώνονται από άγγελοι σε δαίμονες, από θύτες σε θύματα. Και το αντίθετο. Αυτά πιστεύω. Παρατηρώντας τες όλο και περισσότερο εδραιώνεται αυτή μου η πεποίθηση.\ninfo: Η Άνεμος εκδοτική κυκλοφορεί το πρώτο μυθιστόρημα του συγγραφέα Θεόδωρου Πάλλα, με τίτλο Ανεπαίσθητη προσβολή.


Η ακρότητα των Αγίων\nΔημοσίευση: Τρίτη, 12 Ιουνίου 2012\n`Η Εκκλησία μας για τη σημερινή γιορτή των Αγίων Πάντων επέλεξε την ευαγγελική περικοπή που αναγνώστηκε σήμερα στη Θ. Λειτουργία. Αλλά μέσα στην Κ. Διαθήκη που γράφτηκε σε χρόνια διωγμού της Εκκλησίας, η αγιοσύνη του χριστιανού συνδέεται με το θάρρος της ομολογίας του Ιησού Χριστού μπροστά στην εξουσία του αυτοκράτορα. Γι’ αυτό η περικοπή απαιτεί στους πρώτους στίχους της πίστη στο Χριστό με ό,τι αυτό συνεπάγεται, ακόμη και με την απώλεια της ζωής του.\nΟ άνθρωπος που δεν μένει πιστός στο Χριστό όταν τον πιέζουν δυνάμεις να Τον αρνηθεί, δεν μπορεί να ελπίζει στον ερχομό ενός καλύτερου κόσμου. Ο άνθρωπος που σήμερα πιεζόμενος από ποικίλες δυνάμεις υποκύπτει, δεν μπορεί να περιμένει την έλευση το Χριστού, όταν θα έλθει ως βασιλιάς του κόσμου.\nΕίναι γεγονός, ότι στα λόγια του Χριστού που απαρτίζουν τη σημερινή ευαγγελική περικοπή η Εκκλησία δικαιολογημένα διάλεξε διδακτικά λόγια του Χριστού που περιγράφουν ακραίες καταστάσεις, γιατί και οι άγιοι της Εκκλησίας είναι μια ακρότητα της θρησκευτικής ζωής. Γι’ αυτό το λόγο τους τιμούμε και τους εμπιστευόμαστε ως οδηγούς.\nΗ ακρότητα τους δεν είναι φως που τυφλώνει, αλλά φως που καθοδηγεί. Πρέπει να υπολογίσουμε, ότι τα χρόνια των διωγμών και του μαρτυρίου ήταν χρόνια επικίνδυνα για τη ζωή πολλών χριστιανών τους οποίους οι γονείς και οι συγγενείς τους εκλιπαρούσαν να απαρνηθούν το Χριστό και να δεχθούν τη θεότητα του αυτοκράτορα, για να σώσουν τη ζωή τους.\nO Xριστός όμως εδώ λέει πως όποιος μπροστά στο επικείμενο μαρτύριο δείξει πιο πολύ αγάπη στον πατέρα ή τη μητέρα του και όχι στο Χριστό « ουκ εστι μου άξιος». Όποιος δεν είναι άξιος να σηκώσει το σταυρό του και ν’ ακολουθήσει το Χριστό στο θάνατο δεν είναι άξιος να μετάσχει στη νέα ζωή που έφερε ο Χριστός. Αυτός που θα σώσει την ζωή του, κάνοντας υποχωρήσεις στην πίστη του για το Χριστό, αυτός θα χάσει τη ζωή του μέσα στη Β .τ .Θ. Αντίθετα αυτός που φαίνεται πως χάνει τη ζωή του, αυτός θα τη βρει στην αναμενόμενη Β. τ. Θ. Έτσι έγινε με τους Αγίους της Εκκλησίας των οποίων τη μνήμη πανηγυρίζει σήμερα των Αγ. Πάντων η Εκκλησία.\nΤα λόγια αυτά φαίνονται ακραία και σχετίζονται με εξαιρετικά ακραίες καταστάσεις, όπως η εποχή των διωγμών, φαίνεται όμως καθαρά, ότι η Εκκλησία διάλεξε την Κυριακή των Αγ. Πάντων μια ακραία ευαγγελική περικοπή, γιατί θέλει να μας υπομνήσει, ότι η ζωή των Αγίων ήταν μια ακρότητα ευλογημένη από το Θεό για να γίνει και για μας παράδειγμα και υπόδειγμα. Οι Άγιοι είναι οι μπροστάρηδες μιας πορείας μέσα στη ζωή για να μπορέσει ο κόσμος κάποτε να φθάσει κάπου. Πρόκειται για τους ανθρώπους που έζησαν με οδηγό της ζωής τους μόνο με το : ή « όλα ή τίποτα». Οι Άγιοι δεν έκαναν στη ζωή τους συμβιβασμούς, διαπραγματεύσεις ούτε υποχωρήσεις.\nΚι ακριβώς γι’ αυτό το λόγο την Κυριακή των Αγ. Πάντων παρουσιάζεται στο ευαγγελικό ανάγνωσμα με τα ακραία αληθινά του χρώματα , για να μας δείξουν έτσι πως η ζωή μας δεν είναι ένα παιχνίδι διαπραγματεύσιμο σε κανένα τομέα και για κανένα λόγο. Ο ι Άγιοι δεν ήταν υποδείγματα συμβιβασμού στη ζωή, αλλά υποδείγματα του πια πρέπει να είναι η κύρια και απόλυτη επιδίωξη μας κάθε φορά.\nΜπορεί να πει κανείς : καλά, με αυτή την απολυτότητα οι Άγιοι δεν θυσιάζουν πολλά στη ζωή αυτή που μας βάζει συνεχώς μπροστά σε νέες προκλήσεις;\nΎστερα κάποιος συμβιβασμός δεν επιβάλλεται για τη λύση πολλών προβλημάτων μέσα στη ζωή; Αποκλείεται κάθε συμβιβασμός στις περιπτώσεις μπερδεμένων καταστάσεων;\nΥπάρχουν πράγματι καταστάσεις ακραίες, όπως στο σημερινό ευαγγέλιο για τις οποίες δεν μπορεί να γίνει λόγος για συμβιβασμούς και διαπραγματεύσεις. Αυτές αφορούν το παρόν και το μέλλον μας. Υπάρχουν όμως και περιπτώσεις που αφορούν το παρόν χωρίς να επηρεάζουν το μέλλον. Σε τέτοιες περιπτώσεις η έκβαση είναι ο διάλογος και η διαπραγμάτευση. Κι όταν σε μερικά ζητήματα υπάρχουν μια ή περισσότερες λύσεις, η κρίση και η απόφαση του χριστιανού υπέρ κάποιας απ’ αυτές πρέπει να γίνεται υπό το πρίσμα της αιωνιότητας. Δεν πρέπει ο πιστός να αποβλέπει σε δικά του οφέλη και δεν παύει ποτέ να διακρίνει το προσωπικό από το αιώνιο.\nΗ ευαγγελική περικοπή τελειώνει με τέσσερες στίχους από το 19ο κεφ. του κατά Ματθαίου ευαγγελίου(27-30). Η επιλογή αυτή δεν είναι τυχαία. Η περίπτωση αυτή των αποστόλων αφορά ιδιαζόντως στην περίπτωση των Αγ. Πάντων, όλων των Αγίων που γιορτάζονται σήμερα.\nΟ Ιησούς υπόσχεται στους δώδεκα αποστόλους για τις θυσίες τους υπέρ του ευαγγελίου, όταν έλθει ο υιός του Ανθρώπου, να καθίσουν επί δώδεκα θρόνους για να κρίνουν τις δώδεκα φυλές του Ισραήλ. Προσθέτει, ότι και όσοι χριστιανοί υπέστησαν θυσίες λόγω της χριστιανικής τους ιδιότητας θα λάβουν πολλαπλάσια και θα κληρονομήσουν την αιώνια ζωή. Χωρίς να παραλείψει να πει: « πολλοί που φαίνονται σήμερα πρώτοι θα κριθούν έσχατοι και κάποιοι έσχατοι θα αναδειχθούν τότε πρώτοι». Τα λόγια αυτά έχουν γενική ισχύ για κάθε εποχή.\nΑυτά σε σχέση με τους αποστόλους του Χριστού. Ο Απ. Παύλος βεβαιώνει ότι η κρίση θα γίνει από τους αγίους ανθρώπους ως κριτές . Πολλά πράγματα θα ανατραπούν μέσα στο νέο κόσμο του Θεού. Πολλοί απ’ αυτούς που τους θεωρούσαν « πρώτους» θα γίνουν «έσχατοι», ενώ κάποιοι που είναι « έσχατοι» τώρα θα γίνουν « πρώτοι».\nΣτο μέλλοντα αιώνα θα ανατραπεί η παρούσα κατάσταση. Τα λόγια αυτά μπορούν να ερμηνευθούν ποικιλοτρόπως. Το βλέπουμε στο Μτ. 20,6 σε σχέση με την παραβολή του αμπελώνα. Στη δική μας την περίπτωση αναφέρεται στα προηγούμενα είτε ως προς τούς αποστόλους είτε ως προς τους κοινούς πιστούς που υφίστανται σήμερα πλήθος ταπεινώσεων και εξευτελισμών από την κρατική εξουσία όσο και από τους άλλους πολίτες.\nΕίναι πιθανό η Εκκλησία να προτίμησε για τη σημερινή ημέρα τη γιορτή των Αγ. Πάντων μια περικοπή με τέτοια κατάληξη, έχοντας κατά νου, ότι ο μεγάλος αριθμός των αγίων προέρχεται από ανθρώπους απλούς και κατά κόσμο ασήμαντους. Αυτούς όμως ο Θεός ανέδειξε ως τα πρώτα φέροντας μέσα στον καινούργιο κόσμο του Θεού που έρχεται.


Μουσική πανδαισία το διήμερο στην πρωτεύουσα.\nΟι Dave Holland, Pepe Habichuela στη Στέγη Γραμμάτων και Τεχνών * Οι Μεξικανοί «Rodrigo Υ Gabriela», το διήμερο, στο «gazarte» (Βουτάδων 34, Γκάζι - τηλ.: 210-3460347). Τιμές εισιτηρίων 35, 45 και 55 ―.\n* Ο Αγγλος μπασίστας Dave Holland και ο Ισπανός κιθαρίστας Pepe Habichuela, αύριο (8.30 μ.μ.) στη Στέγη Γραμμάτων και Τεχνών (λ. Συγγρού 107, τηλ.: 210-9005800). Τιμές εισιτηρίων 18, 25 και 32 ―.\n* Ο Γάλλος συνθέτης Yann Tiersen, σήμερα (9.30 μ.μ.), στο «Fuzz» (Πειραιώς και Π. Ιωακείμ, Ταύρος - τηλ.: 210-3450817). Είσοδος 35 ―.\n* Η Ορχήστρα Σύγχρονης Μουσικής της ΕΡΤ υπό τη διεύθυνση του Βασίλη Τσαμπρόπουλου, σήμερα (9 μ.μ.), στο Ιδρυμα Μείζονος Ελληνισμού (Πειραιώς 254). Είσοδος ελεύθερη.\n* Οι Δημήτρης Κουζής (βιολί), Πέτρος Μπούρας (πιάνο), σήμερα (8 μ.μ.), στο «Ατενέουμ» (Αδριανού 3, Θησείο - τηλ.: 210-3211987). Τιμές εισιτηρίων 5 και 10 ―.\n* Οι Αννα Παγκάλου, Κωστής Ρασιδάκης, Νίκος Τσαλίκης (πιάνο) σε μουσικά έργα Μάλερ, Μπραμς, Σούμπερτ, για το θάνατο και την απώλεια, αύριο (7 μ.μ.), στη Γερμανική Ευαγγελική Εκκλησία (Σίνα 66). Είσοδος ελεύθερη.\n* Η Συμφωνική Ορχήστρα του Δήμου Αθηναίων υπό τη διεύθυνση του Μιχάλη Οικονόμου, απόψε (8 μ.μ.), στον Πολυχώρο Καλουτά (Τιμοκρέοντος 6, Αγ. Σώστης). Είσοδος ελεύθερη.\n* Η Ζωζώ Σαπουντζάκη ξεκίνησε εμφανίσεις στο Badminton (Αλσος Στρατού, Γουδή). Σάββατα στις 9.30 μ.μ. και Κυριακές στις 7.30 μ.μ.\n* Η Ελένη Πέτα και ο Παναγιώτης Μάργαρης συνεχίζουν τις εμφανίσεις τους στο θέατρο «Αργώ» (Ελευσινίων 15, Μεταξουργείο - τηλ.: 210-5201684).\n* Η Ζωή Τηγανούρια, σήμερα (9 μ.μ.), στο «art gallery cafe» (Ιπποκράτους και Γαληνού, Βούλα - τηλ.: 210-8958866).\n* Ο Ορφέας Περίδης, σήμερα (10.30 μ.μ.), στην «Αυλαία» (Αγ. Ορους και Κωνσταντινουπόλεως). Είσοδος 10 ―.\n* Η Γεωργία Βεληβασάκη, σήμερα (10 μ.μ.), στο «Vinilion» (Εκτορος και Μενελάου, Ιλιον - τηλ.: 210-2692640).\n* Η Μαρία Καναβάκη και ο Χρήστος Παύλης, κάθε Σάββατο (10 μ.μ.), στο «Γυάλινο» (λ. Συγγρού 143, τηλ.: 210-9315600).\n* Βραδιά ελληνικής μουσικής, αύριο (9 μ.μ.), στο «Παλλάς» (Βουκουρεστίου 5, τηλ.: 210-3213100). Συμμετέχουν: Κώστας Μακεδόνας, Γιώτα Νέγκα, Ελένη Πέτα, Βαγγέλης Δούβαλης, Θάλεια Προκοπίου, Λαυρέντης Μαχαιρίτσας, Θανάσης Βασιλόπουλος (κλαρίνο), η Λαϊκή Ορχήστρα «Εμμετρον», η χορωδία ΟΣΕ και η νεανική χορωδία «Χαρταετός». Τιμές εισιτηρίων 20, 30, 40, 45 και 50 ―.\n* Ο Μάριος Στρόφαλης με το κουαρτέτο του, σήμερα (10.30 μ.μ.), στον «Ιανό» (Σταδίου 24). Είσοδος 10 ―.


Το βραβευμένο ντοκιμαντέρ «Η πράξη του φόνου» για λίγες μέρες στον Τριανόν - aVecnews.gr\nΤο βραβευμένο ντοκιμαντέρ «Η πράξη του φόνου» για λίγες μέρες στον Τριανόν\nΣτο πλαίσιο του αφιερώματος Camera Documento, το αποκαλυπτικό ντοκιμαντέρ Η πράξη του φόνου του Τζόσουα Οπενχάιμερ θα προβάλλεται από την Παρασκευή 12 Μαΐου έως την Τετάρτη 17 Μαΐου αποκλειστικά στον κινηματογράφο Τριανόν.\nΟι προβολές του ντοκιμαντέρ πλαισιώνονται από συζήτηση στρογγυλής τράπεζας την Παρασκευή 12 Μαΐου στις 21:00.\nThe act of killing/Η πράξη του φόνου – Δανία/Νορβηγία/Μεγ. Βρετανία, 2012, 160’ (director’s cut)\nΣυντελεστές – Σκηνοθεσία: Joshua Oppenheimer\nΣυν-σκηνοθεσία: Christine Cynn, Anonymous (Εξαιτίας της φύσης της ταινίας – το θέμα, τις μεθόδους παραγωγής και το πλαίσιο μέσα στο οποίο δημιουργήθηκε – ήταν απαραίτητο πολλοί Ινδονήσιοι εταίροι και συνεργάτες που δούλεψαν σε όλο το φάσμα παραγωγής, να αναγραφούν στους τίτλους ως «ανώνυμοι»).\nΔιεύθυνση φωτογραφίας: Carlos Mariano Arango de Montis, Lars Skree\nΜοντάζ: Niels Pagh Andersen, Janus Billeskov Jansen, Mariko Montpetit, Charlotte Munch Bengtsen, Ariadna Fatjó-Vilas Mestre\nΉχος: Gunn Tove Grønsberg, Henrik Gugge Garnov\nΜουσική σύνθεση: Elin Øyen Vister\nΠαραγωγή: Signe Byrge Sørensen\nΠαραγωγοί: Joram ten Brink, Anne Köhncke, Michael Uwemedimo, Joshua Oppenheimer, Christine Cynn, Anonymous\nΕκτελεστές παραγωγοί: Errol Morris, Werner Herzog, André Singer, Joram ten Brink, Torstein Grude, Bjarte Mørner Tveit\n52 βραβεία και 41 υποψηφιότητες, μεταξύ των οποίων:\n• Υποψήφιο για Όσκαρ Καλύτερου Ντοκιμαντέρ 2014\n• Βραβείο Καλύτερου Ντοκιμαντέρ, BAFTA 2014\n• Βραβείο Κοινού & Βραβείο Κριτικής Επιτροπής, Φεστιβάλ Βερολίνου 2013\n• Βραβείο Καλύτερου Ντοκιμαντέρ της Δανέζικης Ακαδημίας 2013\n«Η πράξη του φόνου» του Τζόσουα Οπενχάιμερ είναι ένα από τα πλέον πολυσυζητημένα ευρωπαϊκά ντοκιμαντέρ της τελευταίας δεκαετίας. «H πράξη του φόνου» προκάλεσε θόρυβο στους κύκλους της διεθνούς κοινότητας ντοκιμαντέρ, έχοντας ως πρωταγωνιστές πρώην εκτελεστές που έδρασαν στην Ινδονησία στα μέσα της δεκαετίας του ’60, όταν η κυβέρνηση της χώρας ανατράπηκε με πραξικόπημα. Στο ντοκιμαντέρ αναπαριστούν με τη μορφή ταινίας και θεατρικού έργου τους φόνους που διέπραξαν.\nΜεντάν, Ινδονησία. Όταν η κυβέρνηση της Ινδονησίας ανατράπηκε από το στρατό το 1965, ο Ανουάρ και οι φίλοι του «προάχθηκαν» από μικροκακοποιούς που πουλούσαν εισιτήρια του σινεμά στη μαύρη αγορά σε αρχηγούς ταγμάτων θανάτου. Βοήθησαν το στρατό να σκοτώσει περισσότερους από 1 εκ. κομμουνιστές, Κινέζους και διανοούμενους μέσα σε λιγότερο από ένα χρόνο. Εκτελεστής του πιο διαβόητου τάγματος θανάτου στην πόλη του, ο Ανουάρ δολοφόνησε εκατοντάδες ανθρώπους με τα ίδια του τα χέρια.\nΣήμερα, ο Ανουάρ λατρεύεται ως ο ιδρυτής ενός δεξιού παραστρατιωτικού οργανισμού που προέκυψε μέσα από τα τάγματα θανάτου. Ο οργανισμός είναι τόσο ισχυρός που στις ηγετικές θέσεις βρίσκονται υπουργοί της κυβέρνησης, οι οποίοι κομπάζουν για τα πάντα: από τη διαφθορά και την εκλογική νοθεία έως τις πράξεις της γενοκτονίας.\n«Η πράξη του φόνου» είναι μια ταινία για τους δολοφόνους που νίκησαν και το είδος της κοινωνίας που έχτισαν. Σε αντίθεση με τους Ναζί ή τους υπεύθυνος της γενοκτονίας στη Ρουάντα, ο Ανουάρ και οι φίλοι του δεν εξαναγκάστηκαν από την ιστορία να παραδεχτούν τη συμμετοχή τους στα εγκλήματα που διέπραξαν κατά της ανθρωπότητας. Αντίθετα, έγραψαν τη δική τους ένδοξη ιστορία κι έγιναν πρότυπο για εκατομμύρια νεαρούς παραστρατιωτικούς. «Η πράξη του φόνου» είναι ένα ταξίδι στις αναμνήσεις και τις φαντασιώσεις των αυτουργών, που μας προσφέρει γνώση για τη νοοτροπία των μαζικών δολοφόνων.\n«Η πράξη του φόνου» είναι το εφιαλτικό όραμα μιας τρομαχτικά συνηθισμένης κουλτούρας της ατιμωρησίας, στην οποία οι δολοφόνοι μπορούν να αστειεύονται στις τηλεοπτικές εκπομπές με τα εγκλήματα που διέπραξαν και να πανηγυρίζουν την ηθική καταστροφή.\nΚινηματογραφώντας τους επιζώντες\nΌταν άρχισα να αναπτύσσω το σενάριο για την «Πράξη του φόνου» το 2005, είχα ήδη ξεκινήσει να κινηματογραφώ τους επιζώντες της σφαγής 1965-66 επί 3 χρόνια. Έζησα σε ένα χωριό στις φυτείες έξω από το Μεντάν, όπου ήρθα πολύ κοντά με αρκετές οικογένειες. Εκείνη την εποχή, μαζί με την Κριστίν Σιν συνεργαστήκαμε με ένα νεόφυτο συνδικάτο εργαζομένων για να γυρίσουμε την ταινία «Globalization tapes» και παράλληλα, ξεκινήσαμε την παραγωγή μίας νέας ταινίας σχετικά με μια οικογένεια επιζώντων που έρχεται αντιμέτωπη (με φοβερή αξιοπρέπεια και υπομονή) με τους δολοφόνους του γιου της. Οι προσπάθειές μας να καταγράψουμε τις εμπειρίες των επιζώντων – που ποτέ πριν δεν είχαν εκφραστεί δημόσια – έγιναν κρυφά από τους βασανιστές τους, την ίδια στιγμή που οι δολοφόνοι των συγγενών τους – άντρες, όπως ο Ανουάρ Κόνγκο – περηφανεύονταν για τις πράξεις τους.\nΚατά μεγάλη ειρωνεία της τύχης, αντιμετωπίσαμε μεγαλύτερο κίνδυνο κινηματογραφώντας τους επιζώντες παρά τους θύτες. Συναντούσαμε το ένα εμπόδιο μετά το άλλο. Για παράδειγμα, όταν γυρίζαμε μία σκηνή, στην οποία πρώην πολιτικοί κρατούμενοι προβάρουν ένα ιαβαϊκό τραγούδι που αφηγείται τις εμπειρίες τους από τα στρατόπεδα συγκέντρωσης, ήρθε η αστυνομία για να μας συλλάβει. Άλλες φορές, η διοίκηση της φυτείας διέκοπτε τα γυρίσματα για να μας «τιμήσει» προσκαλώντας μας δήθεν σε κάποια συνάντηση στο αρχηγείο της. Ή ερχόταν ο δήμαρχος της περιοχής με στρατιωτική συνοδεία για να μας πει ότι δεν είχαμε άδεια για κινηματογράφηση. Ή θα εμφανιζόταν μία ΜΚΟ για την αποκατάσταση των θυμάτων της γενοκτονίας για να μας πει: «εδώ είναι τα χωράφια μας – οι χωρικοί μας πλήρωσαν για να τους προστατεύουμε». (Όταν αργότερα επισκεφτήκαμε το γραφείο της ΜΚΟ, ανακαλύψαμε ότι επικεφαλής της οργάνωσης ήταν ο αρχηγός των δολοφόνων της περιοχής – και φίλος του Ανουάρ Κόνγκο, ενώ το προσωπικό της ΜΚΟ έμοιαζε με αξιωματούχους των στρατιωτικών υπηρεσιών πληροφοριών).\nΌχι μόνο αισθανθήκαμε εμείς οι ίδιοι ανασφάλεια κινηματογραφώντας τους επιζώντες, αλλά ανησυχήσαμε πολύ και για τη δική τους ασφάλεια. Αλλά οι επιζώντες δεν μπορούσαν να απαντήσουν το ερώτημα πώς διαπράχθηκαν οι φόνοι.\nΟι δολοφόνοι ήταν περισσότερο από πρόθυμοι να απαντήσουν στο ερώτημά μας και όταν τους κινηματογραφήσαμε να περιγράφουν με κομπασμό τα εγκλήματα που διέπραξαν, δεν συναντήσαμε καμία απολύτως αντίσταση. Όλες οι πόρτες ήταν ανοιχτές. Η τοπική αστυνομία προθυμοποιούνταν να μας συνοδεύσει στους τόπους της γενοκτονίας, χαιρετώντας ή κάνοντας αστεία πειράγματα με τους δολοφόνους, ανάλογα με τη σχέση που είχαν αναπτύξει ή τη θέση τους στην ιεραρχία. Αξιωματούχοι του στρατού ανέθεταν σε στρατιώτες να κρατούν σε απόσταση τους περαστικούς, για να μην ενοχλούν την ηχογράφηση.\nΑυτή η περίεργη κατάσταση αποτέλεσε τη δεύτερη αφετηρία για την «Πράξη του φόνου». Και το ερώτημα που στριφογύριζε συνεχώς στο μυαλό μου ήταν το εξής: τι σημαίνει να ζεις και να κυβερνιέσαι από ένα καθεστώς που η δύναμή του βασίζεται στη διεξαγωγή μαζικών δολοφονιών και στα υπεροπτικά δημόσια αφηγήματα, ενώ οι επιζώντες εξαναγκάζονται δια εκφοβισμού στη σιωπή;\nΗ κινηματογραφική μέθοδος που χρησιμοποιήσαμε στην «Πράξη του φόνου» αναπτύχθηκε για να δώσει απάντηση σ’ αυτό το ερώτημα. Μοιάζει περισσότερο με ερευνητική τεχνική, εξευγενισμένη, για να μας βοηθήσει να καταλάβουμε όχι μόνο αυτό που βλέπουμε, αλλά επίσης, τον τρόπο που βλέπουμε και τον τρόπο που φανταζόμαστε. Η ταινία που προέκυψε μπορεί να περιγραφεί ως ένα ντοκιμαντέρ για τη φαντασία. Είναι κριτικής σημασίας να κατανοήσουμε τις ευφάνταστες τεχνικές, με τις οποίες τα ανθρώπινα όντα βασανίζουν το ένα το άλλο και το πώς προχωράμε να χτίσουμε (και να ζήσουμε μέσα σε) κοινωνίες που θεμελιώνονται πάνω στη συστημική και μακροχρόνια βία.\nΑνέπτυξα αυτή την κινηματογραφική μέθοδο, για να κατανοήσω το γιατί η ακραία βία που θεωρούμε αδιανόητη ασκείται κατά συνήθεια. Προσπάθησα να κατανοήσω το ηθικό κενό που επιτρέπει στους αυτουργούς της γενοκτονίας να λατρεύονται στη δημόσια τηλεόραση με ζητωκραυγές και χαμόγελα. Κάποιοι θεατές ίσως επιθυμούν ένα τυπικό τέλος στην ταινία, έναν επιτυχημένο αγώνα για δικαιοσύνη που έχει ως αποτέλεσμα την αλλαγή στην ισορροπία της εξουσίας, δικαστήρια ανθρωπίνων δικαιωμάτων, επανορθώσεις και επίσημες απολογίες. Μία ταινία από μόνη της δεν μπορεί να επιφέρει την αλλαγή, αλλά αυτή η επιθυμία μάς προσέφερε την έμπνευση, καθώς προσπαθούσαμε να ρίξουμε φως σε ένα από τα πιο σκοτεινά κεφάλαια της ιστορίας και να εκφράσουμε το πραγματικό κόστος της τύφλωσης, του ωφελιμισμού και της ανικανότητας ελέγχου της απληστίας και της δίψας για εξουσία σε μία ενοποιημένη παγκόσμια κοινωνία. «Η πράξη του φόνου» δεν είναι μία ιστορία για την Ινδονησία. Είναι μια ιστορία για όλους εμάς.\nΜε αφορμή την έξοδο του ντοκιμαντέρ «Η πράξη του φόνου», θα πραγματοποιηθεί στο Τριανόν συζήτηση στρογγυλής τράπεζας την Παρασκευή 12/5 στις 21:00 με θέμα το «φαινόμενο» Οπενχάιμερ.\nΕισηγητές/Εισηγήτριες: Νίκος Σαββάτης (κριτικός-θεωρητικός κιν/φου), Κώστας Κωστάκος / Old Boy (κριτικός κιν/φου-μπλόγκερ), Χρήστος Σκυλλάκος (κριτικός κιν/φου), Νίκος Κουρμουλής (κριτικός κιν/φου), Δημήτρης Πλουμπίδης (ψυχίατρος), Ντιάνα Ριμπόλι (πανεπιστημιακός του Παντείου Πανεπιστημίου).\nΣυντονίζει ο Θάνος Λαμπρόπουλος\nΘα προηγηθεί η προβολή της ταινίας «Act of killing» στις 18:00\nΤιμές εισιτηρίου ανά προβολή\n7 ευρώ, γενική είσοδος\n6 ευρώ, φοιτητικό & άνω των 65\n4 ευρώ, ανέργων & ΑμεΑ


Κτηματογράφηση στο Ρέθυμνο: Παραμένει ισχνό το ενδιαφέρον, δεν φτάνει ούτε το 20% η συμμετοχή | RethNea.gr\nΚΙ ΕΝΩ Η ΠΡΟΘΕΣΜΙΑ ΛΗΓΕΙ ΣΤΙΣ 15 ΜΑΡΤΙΟΥ\n02/03/2022 | 10:41\nΣε πολύ χαμηλά επίπεδα εξακολουθεί και κινείται η διαδικασία της κτηματογράφησης στον νομό Ρεθύμνου. Η συλλογή δηλώσεων ακίνητης περιουσίας παραμένει (και χαρακτηρίζεται) αποκαρδιωτική: ούτε το 20% δεν φτάνει, ασχέτως εάν βρισκόμαστε δύο εβδομάδες πριν την εκπνοή της τελευταίας διορίας που δόθηκε. Θα υπάρξει (νέα, τέταρτη στη σειρά) παράταση, μετά τις 15 Μαρτίου; Ουδείς μπορεί να απαντήσει με σιγουριά, αν και σύμφωνα με τα όσα διαρρέονται από το περιβάλλον της αναδόχου κοινοπραξίας στην Αθήνα, η κλεψύδρα του χρόνου αδειάζει και δεν πρόκειται να ξαναγεμίσει.\nΟ φόρτος εργασίας για τους μηχανικούς και τους συμβολαιογράφους παραμένει πολύ υψηλός, κι ενώ – τουλάχιστον – οι πρώτοι στερούνται του απαραίτητου (επικουρικού και εξειδικευμένου) προσωπικού, για να μετριαστεί το άχθος των υποχρεώσεών τους που κουβαλούν στις πλάτες τους. Χώρια των υπόλοιπων θεμάτων/υποθέσεων, που καλούνται να διαχειριστούν και να διεκπεραιώσουν αμφότεροι (μηχανικοί και συμβολαιογράφοι).\nΕγκατάλειψη περιουσιών στην ορεινή Κρήτη\nΔύο μήνες μεσολάβησαν από την τελευταία φορά όπου τα «Ρ.Ν.» επικοινώνησαν με τον κ. Δημήτρη Γρηγοράκη, γραμματέα του τοπικού τμήματος του Ρεθύμνου του Πανελλήνιου Συλλόγου Τοπογράφων Μηχανικών. Από τότε μέχρι σήμερα, δεν προέκυψαν συνταρακτικές αλλαγές. Σαν να …βάλτωσαν όλα και να περιήλθαν σε μία μακρά στασιμότητα, για πολλούς και διάφορους λόγους.\n«Φαίνεται πως οι ρυθμοί έπεσαν. Κάποιες δηλώσεις που είχαν ολοκληρωθεί μέσα στο Κτηματολόγιο και υποβλήθηκαν μέσα στο Φθινόπωρο, έδωσαν ένα καλό ρυθμό μέχρι τον Δεκέμβρη – Γενάρη. Τώρα όμως μέσα στο χειμώνα επιβαρύνθηκαν πάλι τα δεδομένα· και για λόγους καιρού, και για λόγους αποχώρησης των ιδιοκτητών από το νησί (οι περισσότεροι επέστρεψαν στις χειμερινές τους κατοικίες και σε άλλες περιοχές). Πάγωσαν όλα αυτά» παρατηρεί ο κ. Γρηγοράκης.\n«Η κατάσταση είναι απογοητευτική» σχολιάζει συμπληρωματικά. «Είμαστε κάτω από το 20%. Από την ανάδοχο εταιρεία εκτιμούν ότι το υπουργείο δεν θα δώσει νέα παράταση για τις προθεσμίες. Με αυτόν τον τρόπο, προσπαθεί να αυξήσει την πίεση στους ιδιοκτήτες για να υποβάλλουν δηλώσεις με τον έναν ή με τον άλλο τρόπο».\nΦαίνεται πάντως ότι «Η πλατφόρμα θα είναι ανοιχτή για υποβολή δηλώσεων – έστω και εκπρόθεσμα – χωρίς συνέπειες» εκτιμά ο κ. Γρηγοράκης, που εισπράττει «απογοήτευση» (σε ένα βαθμό κι αποστροφή!) από τον κόσμο με τον οποίο συνομιλεί για το συγκεκριμένο ζήτημα: «Ένας γνωστός μου, με τον οποίο είχα ραντεβού, είχε δηλωμένο στο Ε9 το σπίτι που έχει πάρει από τη μητέρα του στο χωριό και καμία δεκαριά ακίνητα γύρω από το χωριό – 30 στρέμματα το μεγαλύτερο. Αυτός λοιπόν ο άνθρωπος κατέληξε στο συμπέρασμα ότι θα δηλώσει μόνο τρία από αυτά, τα πιο σημαντικά. Τα υπόλοιπα δεν θα τα δηλώσει καθόλου. Για ποιο λόγο; Είτε γιατί δεν ξέρει τα όρια σε κάποια, είτε γιατί κάποια από αυτά θα’ χουν προβλήματα με τους δασικούς χάρτες, είτε γιατί εν τέλει δεν έχει καμία αξία για αυτόν πλέον αυτή η περιουσία και θα την εγκαταλείψει!».\nΤην ίδια εικόνα «απογοήτευσης», ο γραμματέας του τοπικού τμήματος του Ρεθύμνου του Πανελλήνιου Συλλόγου Τοπογράφων Μηχανικών, «Έχω την εντύπωση ότι θα τη δούμε σε πάρα πολλές περιοχές της ορεινής Κρήτης». Σε αντίθεση με τις παραλιακές ζώνες οι οποίες «έχουν πολύ μεγάλη αξία». Εκεί «θα έχουμε αντιπαράθεση ιδιοκτητών για εκατοστά -«Ποιο είναι δικό μου, ποιο είναι δικό σου». Αλλά, δυστυχώς στην ορεινή Κρήτη θα δούμε τέτοια πράγματα».\nΤα όποια προβλήματα – εμπόδια παρουσιάζονται, λειτουργώντας αποτρεπτικά, «Επιτείνονται και από την οικονομική κρίση και από τους δασικούς χάρτες και τον δασικό χαρακτήρα, και από το γεγονός ότι οι περισσότεροι από αυτούς τους ιδιοκτήτες δεν έχουν συμβόλαια ή υπόβαθρα για να κάνουν τις δηλώσεις» υποστηρίζει ο κ. Γρηγοράκης, που θα μας μεταφέρει άλλη μία προσωπική του εμπειρία: «Ζήτησα μία αμοιβή για να εντοπίσω τα ακίνητα του ιδιοκτήτη και να του τα αποτυπώσω και μου είπε ότι δεν υπάρχει περίπτωση να αναλάβει τέτοιο κόστος».\nΤο κόστος για τη σωστή καταγραφή των ακινήτων σε πολλές περιπτώσεις είναι ασύμφορο, για αρκετούς πολίτες.\n«Το θέμα ποιο είναι: Ναι μεν τώρα έχουμε ένα κόστος αποτύπωσης π.χ. 100 ευρώ ανά ακίνητο (ανάλογα την περίπτωση και τη δυσκολία), αλλά αργότερα εάν πας να το διορθώσεις ή να το δηλώσεις, το κόστος ανεβαίνει σε… χιλιάρικα: Δηλαδή πρέπει να πληρώνεις δικηγόρο, ν’ ακολουθήσεις δικαστική διαδικασία για να διορθώσεις το ακίνητο και να καταχωρηθείς ως ιδιοκτήτης. Εκεί είναι τελείως απαγορευτική η διαδικασία της διόρθωσης» προειδοποιεί ο κ. Γρηγοράκης.\nΓιατί είναι αναγκαία η (νέα) πίστωση χρόνου\nΣτον ορεινό όγκο της Κρήτης «Πολύς κόσμος δεν τα ξέρει καν τα ακίνητά του. Οι περισσότεροι τα έχουν εγκαταλείψει και ζουν Ρέθυμνο, Αθήνα ή σε αστικές περιοχές» λέει ο γραμματέας του τοπικού τμήματος των Τοπογράφων Μηχανικών, ο οποίος ήλπιζε «και ακόμη το εύχομαι – ότι θα δινόταν νέα παράταση. Αν τα επίπεδα των δηλώσεων είναι στο 20%, η κατάσταση θα συνεχίσει να είναι απογοητευτική. Εξακολουθώ να θεωρώ ότι είναι σημαντικό χρονικό σημείο, η καλοκαιρινή περίοδος. Διότι τότε έρχονται πολλοί παραθεριστές που έρχονται και κλείνουν ιδιοκτησιακά ζητήματα κι εκεί θα υπάρχει κινητικότητα για δηλώσεις. Θεωρώ ότι το υπουργείο θα ήταν λάθος να κλείσει τώρα τις προθεσμίες και να μην αφήσει και την καλοκαιρινή περίοδο. Ήδη ανακοίνωσαν παράταση και στους δασικούς χάρτες. Θα έπρεπε να δοθεί (παράταση) και για το Κτηματολόγιο, αντίστοιχα» είναι η άποψη που θα διατυπώσει.\nΔιακρίνει την αυστηρότητα «προς αυτή την προοπτική», με τις σφιχτές ημερομηνίες, για να ασκηθεί πίεση προς τους ιδιοκτήτες και να προχωρήσουν οι δηλώσεις. «Αλλά δεν βλέπω να ανταποκρίνονται οι ιδιοκτήτες. Για διάφορους λόγους: Πανδημία, οικονομικά προβλήματα, κενά, ελλείψεις. Στην Κρήτη θα πρέπει να προσεχθεί το ιδιαίτερο αυτό καθεστώς, γιατί θα οδηγήσει σε αδιέξοδα. Μάλλον θα πρέπει να ληφθεί σοβαρά αυτό το καθεστώς, με την έλλειψη τίτλων, και να δοθεί επιπλέον χρόνος, ειδικά στο νησί μας. Δεν είμαστε έτοιμοι ακόμα, απ’ ό,τι φαίνεται. Δεν έχουν προετοιμαστεί ακόμα οι ιδιοκτήτες» επιμένει ο κ. Γρηγοράκης.\n«Τα γραφεία μας είναι φορτωμένα και έχουμε μπλοκάρει» συνεχίζει ο ίδιος. «Προσωπικό δεν βρίσκουμε γιατί χρειάζεται να έχει κάποιες βασικές γνώσεις και να έχει ειδικευτεί σε κάποια θέματα. Δεν έχουμε καταφέρει ούτε να τους βρούμε, ούτε να τους εκπαιδεύσουμε αυτούς τους ανθρώπους. Τα γραφεία δεν έχουν τη στελέχωση που θα θέλαμε για να ανταποκριθούν. Και οι συμβολαιογράφοι πιέζονται και κυνηγούν και άλλα πράγματα, όπως οι προθεσμίες για γονικές παροχές. Κι εμείς έχουμε τα αυθαίρετα, έχουμε διάφορα άλλα θέματα».\nΟ κ. Γρηγοράκης θεωρεί ότι οι μήνες από την άνοιξη ως το φθινόπωρο είναι και οι πιο γόνιμοι για την κτηματογράφηση, παρουσία και των απόδημων ιδιοκτητών γης στους τόπους καταγωγής τους.\n«Το καλοκαίρι είναι πολύ χρήσιμο. Άνοιξη – φθινόπωρο – καλοκαίρι, θα έχουμε πάλι δυναμική. Θα μπορούσε μέχρι το καλοκαίρι να έχει διπλασιαστεί αυτό το ποσοστό (το ούτε …20% του σήμερα)» θα επιχειρηματολογήσει. «Έτσι κι αλλιώς, θα πρέπει να υπάρξει ο χρόνος γιατί εάν δεν το δώσουν επίσημα, θα δοθεί ανεπίσημα. Είμαι σίγουρος γι’ αυτό. Απλά, θα υπάρχει μία ανασφάλεια του κόσμου, θα νιώθουν ότι είναι εκτός προθεσμίας. Δεν υπάρχει λόγος να αποθαρρύνουμε κόσμο, πρέπει να τους ενθαρρύνουμε να προχωράνε σε δηλώσεις» θα πει καταληκτικά.\nTags: δηλώσεις ακίνητης περιουσίας, Δημήτρης Γρηγοράκης, Δημήτρης Γρηγοράκης Ρέθυμνο, Κρήτη, Κτηματογράφηση Ρέθυμνο, κτηματολόγιο, κτηματολόγιο gov, κτηματολόγιο αεροφωτογραφίες, κτηματολόγιο δασικοί χάρτες, κτηματολόγιο διαδικασία, κτηματολόγιο δικηγόροι, κτηματολόγιο διορία, κτηματολόγιο θέαση, κτηματολόγιο Κρήτη, κτηματολόγιο παράταση, κτηματολόγιο προανάρτηση, Κτηματολόγιο Ρέθυμνο, κτηματολόγιο χάρτες, Μηχανικοί Ρέθυμνο, ΡΕΘΥΜΝΟ, ροή


«Όταν δεν ξέρεις πού πηγαίνεις, κοίτα από πού έρχεσαι!» - PsychologyNow.gr\nΔρ. Γιώργος Γιαννούσης Ψυχοθεραπευτής, Οικογενειακός θεραπευτής Ιαν 29, 2019 11995 0\nImage credit: Jordan Whitt / unsplash.com\nΠόσο σημαντικό είναι να γνωρίζει κανείς σε βάθος την οικογενειακή του ιστορία και να συνειδητοποιεί τα μοτίβα των σχέσεων μέσα στα οποία μεγάλωσε και τα οποία καθορίσανε την προσωπικότητά του.\nΠάντα έλεγα πως δεν θα επιτρέψω τα παιδιά μου να μεγαλώσουν σε ένα κλίμα έντασης και καβγάδων. Θα τους προσφέρω μια άλλη πραγματικότητα διαφορετική από αυτή που έζησα εγώ όταν ήμουν παιδί. Τότε που οι γονείς μου μάλωναν διαρκώς και ξεσπούσαν σε εμάς. Τότε που έβλεπα τη μαμά μου να διεκδικεί τα αυτονόητα, να κλαίει, να φωνάζει και το μπαμπά μου συνέχεια να απομακρύνεται.\nΏσπου ο μπαμπάς έφυγε από το σπίτι. Το διαζύγιο μας τρόμαξε και μας έδεσε με ένα περίεργο τρόπο. Εμείς που μείναμε πίσω πρέπει να είμαστε ενωμένοι, αλλιώς θα χαθούμε, ήταν το ασυνείδητο μήνυμα που πήραμε. Έκτοτε λειτουργούμε σαν μια μονάδα, που δεν αφήνει χώρο για προσωπικές ανάσες.\nΑυτά ήταν από τα πρώτα λόγια της Ειρήνης όταν με επισκέφτηκε στο γραφείο. Και συνέχισε λέγοντας Τώρα καταξιωμένη πια στη δουλειά μου, ευτυχισμένη μαμά δύο παιδιών, έρχομαι αντιμέτωπη μπροστά στο αναπάντεχο. Αισθάνομαι ξένη μέσα στη σχέση με τον άντρα μου. Το μόνο που μας συνδέει πλέον είναι οι καβγάδες. Ανελέητοι καβγάδες με ασήμαντες αφορμές. Με πολύ σημαντικές όμως αιτίες. Εκείνος με κατηγορεί πως τον παραμελώ, πως δεν έχω μυαλό παρά μόνο για τα παιδιά και τη δουλειά μου.\nΔιαβάστε σχετικά: Τώρα μπορώ να κινήσω βουνά\nΚαι σαν να μην έφτανε αυτό, το λίγο υστέρημα του χρόνου και της ενέργειας, με κατηγορεί πως το ξοδεύω στη μητέρα μου. Και τι να κάνω δηλαδή; Να την αφήσω αβοήθητη, μόνη είναι στον κόσμο. Την παράτησε ο πατέρας μου, δεν θα την παρατήσω κι εγώ. Από την άλλη εγώ νιώθω πως είναι απόμακρος, δεν με νοιάζεται, δεν κατανοεί τις δυσκολίες και τα ζόρια μου κι όσο πάει απομακρύνεται. Κι όσο απομακρύνεται τόσο δυναμώνουν οι καβγάδες.\nΑυτοί οι δύο άνθρωποι όταν παντρεύτηκαν ονειρεύονταν μια άλλη ζωή από αυτή που έζησαν ως παιδιά. Ως ένα σημείο της κοινής τους πορείας το πέτυχαν. Τι στράβωσε όμως; Τι δεν κάνανε καλά; Και τι επίδραση θα έχει αυτό στα δικά τους παιδιά;\nΜε αυτά τα πιεστικά ερωτήματα να τη βασανίζουν ήρθε η Ειρήνη, ζητώντας άμεσες απαντήσεις. Ερωτήματα όμως που δεν μπορούσαν να βρουν εύκολες και γρήγορες απαντήσεις. Που για να απαντηθούν χρειαζόταν να κάνει μια βουτιά μέσα της και μέσα στους κόλπους της πατρικής της οικογένειας, εκεί που μεγάλωσε και ανέπτυξε την δική της ταυτότητα.\nΕκεί θα έκανε τις πρώτες κατανοήσεις για να ανακαλύψει το δικό της μερίδιο ευθύνης για την εξέλιξη της συντροφικής της σχέσης. Εκεί θα μπορούσε να δει τι συνέβη και αναπαρήγαγε το μοντέλο της σχέσης που είχαν οι δικοί της γονείς, ενώ πάντα ήθελε να ξεφύγει από αυτό. Σε αυτή τη διαδρομή θα καταλάβαινε πως δεν μπορείς να ξεφύγεις εύκολα από αυτό που φοβάσαι.\nΌταν παντρεύτηκε με τον Κώστα σκέφτηκε πως αυτός ο άντρας θα είναι για πάντα μαζί της, δίπλα της σε όλα τα σπουδαία και καθημερινά τους γεγονότα. Γι’ αυτό τον παντρεύτηκε εξάλλου, επειδή αναζητούσε έναν άντρα που δεν θα είναι όπως ο πατέρας της, «λιποτάκτης», και ο Κώστας τότε τα υποσχόταν όλα αυτά μόνο με το βλέμμα του. Ήταν για εκείνον η μοναδική, η σπουδαία γυναίκα, που με τη σειρά της υποσχόταν πως θα τον φροντίζει για πάντα. Αυτό βλέπεις είχε ανάγκη εκείνος, μια μόνιμη αγκαλιά να τον φροντίζει άνευ όρων.\nΗ Ειρήνη τρόμαξε όταν συνειδητοποίησε πως μέσα από ασυνείδητες διεργασίες έφτασε στο σημείο οι σχέσεις στη δική της οικογένεια να μην έχουν και πολλές διαφορές από αυτές της πατρικής της οικογένειας. Αυτός ο τρόμος την οδήγησε σε εσωτερικές αναζητήσεις, κάνοντας συνδέσεις με την ιστορία των οικογενειακών της σχέσεων.\nΜέσα από την ιστορία της Ειρήνης (στην οποία για ευνόητους λόγους το όνομα δεν είναι το πραγματικό) μπορούμε να κατανοήσουμε πόσο σημαντικό είναι να γνωρίζει κανείς σε βάθος την οικογενειακή του ιστορία και να συνειδητοποιεί τα μοτίβα των σχέσεων μέσα στα οποία μεγάλωσε και τα οποία καθορίσανε την προσωπικότητά του. Γιατί αυτή η γνώση μπορεί να οδηγήσει σε μια βαθύτερη γνώση του εαυτού και να φωτίσει διαφορετικά την καθημερινότητα και τα προβλήματα της.\nΔιαβάστε σχετικά: H ευτυχία των παιδιών περνά μέσα από το βλέμμα των γονέων\nΟ Ελύτης υποστήριζε πως δεν μπορούμε να ξεφύγουμε από την πατρική μας οικογένεια ούτε κατά μια κρεατοελιά. Υποστήριζε δηλαδή με το δικό του ποιητικό τρόπο πως τα μέλη της οικογένειας βρίσκονται σε τόσο στενή σχέση αλληλεξάρτησης, που μοιάζει αδύνατο κάποιος να αποφύγει τις επιρροές της, εκτός αν ο άνθρωπος κάνει μια ενσυνείδητη προσπάθεια για να αλλάξει.\nΓεννιόμαστε και μεγαλώνουμε μέσα σε μια οικογένεια, αυτή είναι το πρώτο και το πιο καθοριστικό σύστημα στο οποίο ανήκουμε, αυτή μας καθορίζει. Χαρακτηριστική είναι η αναφορά του Καζαντζάκη στην ασκητική που έγραφε δεν μιλάς εσύ, η ράτσα σου μιλάει. Σαν να μας έλεγε δηλαδή πως το σενάριο της ζωής μας έχει γραφτεί γενιές πίσω από εμάς. Πως ότι κουβαλάει διαχρονικά η κάθε οικογένεια αποτελεί το χάρτη πάνω στον οποίο θα χαραχθεί η προσωπική μας διαδρομή.\nΗ κατανόηση επομένως των λειτουργιών της πατρικής οικογένειας και η συνειδητοποίηση των επιρροών που κουβαλάμε από αυτή είναι η πρώτη απαραίτητη γνώση για να χαράξουμε μια αυτόνομη πορεία στη ζωή.\nΓιατί Όταν δεν ξέρεις πού πηγαίνεις, κοίτα από πού έρχεσαι!\nΕτικέτες: σχέσεις, οικογένεια, γάμος\nPsychologyNow Team 57131\nPsychologyNow Team 33383\nΜαρία Ιωαννίδου 20781\nΦανή Τράικου 15345\nPsychologyNow Team 2297\nΚωνσταντίνα Ξιφαρά 800\nΝάνσυ Κακάρογλου 2945\nΑΡΙΣΤΟΝΙΚΗ ΘΕΟΔΟΣΙΟΥ-ΤΡΥΦΩΝΙΔΟΥ 2294


Survivor: Η αποκάλυψη της Μελίνας για την απώλεια κιλών, το σπασμένο πλευρό και τα προβλήματα (VIDEO)\nΗ Μελίνα Μακρή επέστρεψε αλλαγμένη στο Survivor.\nΗ Κύπρια παίκτρια κατέβηκε στον στίβο μάχης και αποκάλυψε ότι τελευταία έχει χάσει πολλά κιλά.\nΗ Μελίνα είπε ότι έχει χάσει δέκα ολόκληρα κιλά, αλλά και ότι νιώθει πολύ αδύναμη. Ο λόγος είναι το γεγονός ότι τελευταία είχε αρκετούς τραυματισμούς. Όπως αποκάλυψε, ο λόγος που νιώθει έτσι είναι το γεγονός ότι έσπασε ένα πλευρό. Επίσης αποκάλυψε και ένα ακόμα πρόβλημα υγείας που αντιμετωπίζει.


Gatoni.com - Αντιμετωπίζεται πρόβλημα με τις ηλεκτρονικές σας συσκευές; Υπάρχει λύση!\nΗ SATA είναι το επισκευαστικό κέντρο που έχει καταξιωθεί στην συνείδηση των καταναλωτών για την ποιότητα και την ταχύτητα που παρέχει στην επισκευή υπολογιστών. Στο υπερσύγχρονο εργαστήριο της, η εταιρία αναλαμβάνει υπεύθυνα, με ταχύτητα και αξιοπιστία την επισκευή του ηλεκτρονικού υπολογιστή σας, του Laptop ή του Κινητού σας.\nΓίνεται χρήση ολοκαίνουργιων, άριστης ποιότητας και υψηλής αντοχής ανταλλακτικών, με σκοπό την εξασφάλιση του καλύτερου δυνατού αποτελέσματος για εσάς. Με τα πιο εξειδικευμένα εργαλεία που διαθέτει η SATA, είναι σε θέση να αντεπεξέλθει και στις πιο δύσκολες και περίπλοκες βλάβες που πιθανόν να έχουν παρουσιαστεί.\nΗ SATA εστιάζει στην ποιότητα και στην καλύτερη δυνατή εξυπηρέτηση των πελατών της.\nΟ συνδυασμός του εξειδικευμένου προσωπικού, των άριστης ποιότητας ανταλλακτικών, του σύγχρονου εργαστηρίου, της εμπειρίας και των αρχών της εταιρίας, επιτρέπει την παροχή άριστης τεχνικής υποστήριξης και απόλυτα ποιοτικών υπηρεσιών στο συντομότερο δυνατό χρόνο. Βασικό πλεονέκτημα, ο απαράμιλλος συνδυασμός ποιότητας και απόλυτα ανταγωνιστικών τιμών σε κάθε επισκευή μας.\nΣας παραθέτουμε τα στοιχεία επικοινωνίας καθώς και την διευθύνση της εταιρίας:\nΜπονιαλή 25, Χανιά ΤΚ 73134\nΤηλέφωνο Επικοινωνίας: 28210 - 28.4.66\nΌταν λοιπόν χρειαστείτε service, επικοινωνήστε με την SATA. Με την εμπειρία που διαθέτει το προσωπικό της και την αξιοπιστία του brand “SATA”, να είστε σίγουροι πως θα έχετε υποδειγματική εξυπηρέτηση.\nMore in this category: « O Microsoft Edge μπλοκάρει τις διαφημίσεις Flash! Επίθεση από ρομπότ δέχτηκε ένα αγοράκι 16 μηνών »